“Roadkill” ancam populasi tapir di Johor

JOHOR
BAHRU: Kita biasa mendengar populasi hidupan liar sering terancam berikutan
kawasannya diceroboh manusia, berikutan pembangunan tidak terancang ataupun
pemburu haram yang memburu keuntungan.

Tetapi
terancam akibat kematian disebabkan dilanggar kenderaan suatu yang jarang dan
sukar untuk dipercayai.

Menyedihkan,
tetapi itulah realitinya. Populasi Tapir di Malaysia kini menjadi mangsa.

Pengarah
Jabatan Perhilitan Negeri, Salman Saaban mendedahkan populasi tapir akan
menjadi lebih kritikal di negeri itu, terutama dalam tempoh lima hingga 10
tahun akan datang, antaranya disebabkan “road kill” atau kematian akibat
dilanggar.

Katanya,
pada tahun ini sahaja, Johor telah mencatatkan kejadian enam kes tapir
dilanggar mati, yang berlaku dalam tempoh kurang dua bulan iaitu antara 5 Januari
hingga 25 Februari lepas.

“Dua
daripada enam kes itu berlaku di Kota Tinggi iaitu masing-masing di Batu 20,
Jalan Kota Tinggi-Mersing dan Jalan Tanjung Balau-Sedili Kecil. Dua kes lagi,
masing-masing di Jalan Padang Tembak Kluang dan tepi Lebuhraya Segamat-Kuantan,
berdekatan dengan FELDA Pemanis Segamat.

“Baki
dua lagi kes berlaku di Jalan Sekakap-Mersing dan Jalan Mersing-Jemaluang,
Mersing,” katanya kepada Bernama dalam satu temuramah baru-baru ini.

Katanya,
tiga daripada lima jalan ini merupakan kawasan ‘hotspot’ berlakunya kes tapir
dilanggar mati.

Salman
berkata, antara tahun 2015 sehingga penghujung tahun 2019, sebanyak 14 ekor
tapir direkodkan mati akibat dilanggar kenderaan.

Katanya,
walaupun tidak mempunyai stastistik yang tepat bagi kes tapir yang mati akibat
dijerat beliau menegaskan bahawa kesan jeratan yang biasanya adalah dawai akan
menyebabkan kecederaan serius pada anggota badan tapir terutamanya pada kaki
(sehingga kudung) dan leher mamalia itu.

Katanya,
terdapat banyak kes di mana tapir tersebut berjaya diselamatkan daripada jerat,
malangnya mempunyai kesudahan yang menyayat hati, kerana akhirnya akan mati
dalam tempoh dua hingga tujuh hari selepas diselamatkan.

“Kematian
ini selalunya disebabkan jangkitan pathogen melalui luka. Selain itu, terdapat
juga kes tapir mati disebabkan oleh ‘capture myopathy’, renjatan hipovolemia
dan lain-lain,” kata beliau.

‘Capture
myopathy’ merupakan satu penyakit haiwan tidak berjangkit, di mana kerosakan
otot berlaku akibat usaha, pergerakan atau stress yang melampau.

Renjatan
hipovolemia pula keadaan di mana nyawa haiwan terancam, apabila tubuh badan
kehilangan lebih daripada 20 peratus (satu perlima) darah ataupun cecair,
menjadikan keadaan di mana jantung tidak dapat mengepam jumlah darah yang
mencukupi dalam tubuh dan menyebabkan kegagalan organ.

Populasi
tapir dilihat kritikal pada masa ini kerana kadar pembiakan haiwan itu yang
perlahan dengan seekor tapir betina biasanya mengambil masa lebih setahun (13
bulan) untuk melahirkan seekor anak dan mengambil kira tempoh mengasuh anak
selama dua tahun, maka dianggarkan anak tapir yang seterusnya hanya boleh
dilahirkan selepas tiga tahun enam bulan.

“Mengikut
kiraan tempoh tersebut, seekor tapir betina hanya dapat melahirkan anak antara
lima hingga enam ekor sahaja, sepanjang hayatnya (sehingga berumur 30 tahun),”
katanya.

Salman
berkata, pada masa ini dianggarkan populasi tapir di hutan Johor dalam 295
ekor.

“Jumlah
ini berdasarkan penyelidikan ke atas kepadatan tapir lebih kurang sembilan
ekor/100 km persegi dengan keluasan hutan darat (3,286 km persegi) di negeri
Johor. Taman Negara Endau Rompin di Pahang adalah kawasan yang mempunyai kepadatan
tapir tertinggi,” katanya.

Salman
risau dengan keaddan ini di mana dengan beberapa faktor yang dilihat boleh
mengancam populasi spesis haiwan itu, ada kemungkinan tapir turut menerima
nasib yang sama dan turut pupus seperti Badak Sumatera dalam tempoh 10  hingga 15 tahun lagi.

“Justeru,
langkah intervensi perlu dilakukan segera. Ini termasuk memasang dan menambah
papan-papan tanda di kawasan-kawasan hotspot yang dikenal pasti sebagai habitat
utama spesies ini berkeliaran, bagi mengurangkan risiko menjadi mangsa
kemalangan jalan raya,” katanya.

Sehingga
kini 41 papan tanda telah pun dipasang di kawasan lintasan hidupan liar
berkenaan.

Selain
itu, Jabatan Perhilitan Johor turut mempertingkatkan lagi aktiviti
penguatkuasaan setiap bulan bagi mengurangkan risiko tapir dibunuh atau dijerat
pemburu haram.

Katanya,
pihaknya turut mengadakan program pengkayaan habitat, dengan menyediakan
jenut-jenut tiruan bagi membekalkan keperluan mineral kepada tapir, terutamanya
di kawasan yang merekodkan kehadiran tapir tinggi seperti di Hutan Simpan Panti
dan Hutan Simpan Sedili di Kota Tinggi.

Program-program
kesedaran awam seperti pameran, ceramah dan hebahan juga perlu diadakan secara
kerap, bagi mendidik orang ramai agar menyayangi hidupan liar termasuklah tapir.

Bagaimanapun,
di sebalik kesungguhan melaksanakan inisiatif ini, Salman berkata pihaknya
menghadapi kekangan peruntukan kewangan yang terhad sekali gus menyukarkan
kelancaran menjalankan program konservasi tapir yang dirancang.

Selain
itu,  Jabatan Perhilitan Johor turut
berdepan dengan kes pencerobohan tanah dilakukan oleh pihak-pihak yang tidak
bertanggungjawab yang menjalankan aktiviti pertanian secara haram berdekatan
habitat tapir.

“Tapir
merupakan spesies herbivor yang memakan pelbagai jenis pucuk-pucuk dan
daun-daun kayu yang meliputi sehingga 115 jenis tumbuh-tumbuhan. Selain itu
tapir juga memerlukan garam galian sebagai tambahan untuk kesihatan, yang boleh
diperolehi daripada jenut semula jadi yang terdapat di kawasan hutan.

“Jika sumber makanan sukar diperolehi di dalam
hutan, tapir akan mencari makanan di luar kawasan seperti di kawasan pertanian
atau di dalam kawasan kampung, seperti di dusun buah-buahan yang berhampiran.
Ini telah mengakibatkan tapir terdedah dengan risiko dilanggar kenderaan ketika
melintas jalan,” katanya. – BERNAMA

See author's posts


Wanita cedera motosikal bertembung van pekerja

KUCHING: Seorang wanita warganegara Indonesia mengalami kecederaan selepas terlibat dengan satu kemalangan yang berlaku berhampiran Kilang Western Digital, Samajaya Industrial Tabuan Kuching, awal pagi tadi.

Mangsa, Annastasia Tasmirah, yang menunggang motosikal, terbaring di bawah van pekerja.

Menurut Pusat Gerakan Operasi (PGO) Bomba Sarawak, pihaknya menerima panggilan kejadian sekitar 6.08 pagi.

Kemalangan tersebut melibatkan sebuah van pekerja dan motosikal.

Menerusi kenyataan tersebut, PGO bomba melaporkan mangsa dalam keadaan tidak sedarkan diri, terbaring di bawah van pekerja tersebut dan cedera pada kejadian itu.

Operasi mengeluarkan mangsa dilakukan oleh sepasukan bomba.

Mangsa kemudiannya diserahkan kepada pasukan perubatan bagi mendapatkan bantuan rawatan awal.

Pemandu dan penumpang van dilaporkan tidak mengalami sebarang kecederaan.

See author's posts


Penghargaan buat barisan hadapan

PUTRAJAYA: Ketua Pengarah Kesihatan Tan Sri Dr Noor Hisham Abdullah menyifatkan penganugerahan pingat darjah kebesaran daripada Yang di-Pertuan Agong Al-Sultan Abdullah Ri’ayatuddin Al-Mustafa Billah Shah adalah pengiktirafan terbesar buat petugas barisan hadapan dan warga Kementerian Kesihatan Malaysia (KKM) yang berjuang memerangi pandemik Covid-19.

“Saya sesungguhnya mewakili KKM dan petugas barisan hadapan untuk menerima anugerah ini,” katanya ketika ditemui selepas dikurniakan darjah Panglima Setia Mahkota (PSM) yang membawa gelaran ‘Tan Sri’ pada istiadat Pengurniaan Darjah Kebesaran, Bintang dan Pingat Persekutuan Tahun 2020 di Istana Melawati di sini, semalam.

Selain Dr Noor Hisham, seramai 11 lagi individu turut menerima Darjah PSM sempena Hari Keputeraan Rasmi Yang di-Pertuan Agong tahun ini.Seramai 31 penerima Darjah Kebesaran, Bintang dan Pingat Persekutuan 2020 menerima darjah kebesaran masing-masing daripada Al-Sultan Abdullah semalam.

Dalam pada itu, Dr Noor Hisham merafak sembah ucapan terima kasih kepada Yang di-Pertuan Agong dan Perdana Menteri Tan Sri Muhyiddin Yassin di atas penganugerahan berkenaan.

“Saya mengambil kesempatan ini untuk mengingatkan rakyat Malaysia untuk patuh kepada Prosedur Standard Operasi (SOP), kita jaga kita, kita jaga keluarga, masyarakat dan negara kita,” katanya.

Dr Noor Hisham menjadi individu yang sentiasa ditunggu-tunggu bagi mengikuti sidang media mengenai perkembangan Covid-19 di negara ini.-Bernama

See author's posts


Pindaan Akta Perkhidmatan Bomba 1988 tepat pada masa

DATO Sri Dr. Sim Kui Hian semasa sidang media selepas menyempunakan majlis perasmian Seminar Undang-Undang Kecil Bangunan Seragam 1984 (Pindaan 2021) di sebuah hotel Kuching, semalam.

KUCHING: Jabatan Bomba dan Penyelamat Malaysia (JBPM) berperanan sebagai responder pertama dalam pelbagai situasi kecemasan selain mengawal kebakaran.

Timbalan Premier Sarawak, Dato Sri Dr. Sim Kui Hian berkata, walaupun JBPM adalah di bawah Kerajaan Persekutuan tetapi keselamatan rakyat di Sarawak juga turut menjadi keutamaan.

Sehubungan itu, beliau yang juga Menteri Kesihatan Awam, Perumahan dan Kerajaan Tempatan menjelaskan, pindaan Akta Perkhidmatan Bomba 1988 dan pindaan Undang-Undang Kecil Bangunan Seragam 1984 telah dibuat dan diguna pakai oleh JBPM dalam menentukan keperluan kebombaan dalam aspek keselamatan kebakaran termasuk kelulusan pelan, pemeriksaan bangunan dan penguatkuasaan.

“Pindaan ini sangat tepat pada masanya kerana seperti yang saya katakan untuk Sarawak, apabila menjelang 2030, kita tidak mahu menjadi yang terkaya di Malaysia tetapi bangunan kita tidak selamat.

“Kita tidak mahu ada yang berkata tidak mampu membayar pengurusan keselamatan dan ini juga melibatkan soal sikap dan kita perlu mengubah minda yang mana kita juga mahu setara dengan mana-mana pembangunan yang dimiliki oleh negara maju,” katanya.

Beliau berkata demikian pada sidang media selepas menyempunakan majlis perasmian Seminar Undang-Undang Kecil Bangunan Seragam 1984 (Pindaan 2021) di sebuah hotel Kuching, semalam.

Sementara itu, Ketua Pengarah JBPM, Dato Sri Mohammad Hamdan Wahid turut berkata, kedua-dua pindaan tersebut dilaksanakan berdasarkan pembangunan baharu dan teknologi terkini serta peningkatan populasi.

“Jadi dalam kedua pindaan itu, kita ada menyebut bahawa terdapat keperluan untuk bangunan yang ditetapkan, bangunan yang ditetapkan bermaksud bangunan dengan risiko tertentu dan mereka perlu mempunyai Organisasi Keselamatan Kebakaran (OKK) ini,” katanya.

Turut hadir, Setiausaha Tetap Kementerian Kesihatan Awam, Perumahan dan Kerajaan Tempatan, Datu Antonio Kahti Galis, Pengarah JBPM Negeri Sarawak, Datu Khirudin Drahman@Hussaini, Datuk Bandar Dewan Bandaraya Kuching Utara (DBKU), Datu Junaidi Reduan dan Datuk Bandar Majlis Bandaraya Kuching Selatan (MBKS), Dato Wee Hong Seng.

Oleh MOHD NEENATUL AIZAL

See author's posts


Peruntukan MRP disalurkan

PULAU BRUIT: Sumbangan peruntukan Projek Kecil Luar Bandar (MRP) berjumlah RM348,620 disalurkan semasa lawatan kerja Ahli Dewan Undangan Negeri (ADUN) Semop, Abdullah Saidol selama dua hari di tujuh penempatan dalam kawasan DUN Semop.

Antara penerima sumbangan tersebut ialah dua Persatuan Ibu Bapa dan Guru (PIBG), Sekolah Kebangsaan (SK) Mohd Redeh, Kampung Saai (RM6,000) dan SK Tekajong (RM1,000).

Manakala empat Jawatankuasa Kemajuan dan Keselamatan Kampung (JKKK) dari Kampung Masjid Tekajong (RM88,000), Kampung Penibong (RM3,420) dan Kampung Sedo (RM90,000).

Turut menerima MRP ialah JKKK rumah panjang iaitu Rumah Sulong (RM15,000), Rumah Atat (RM38,000), Rumah Gawai (RM24,000) dan Jawatankuasa Panel Klinik Kesihatan Betanak (RM81,000).

Sumbangan peruntukan tersebut adalah untuk pembelian pelbagai barangan keperluan seperti komputer dan mesin cetak.

Manakala JKKK kampung dan rumah panjang pula menerima peruntukan dana untuk melaksana projek bina baru dan baikipulih beberapa kemudahan awam dalam kampung dan rumah panjang seperti jeti, jalan titian dan pembinaan tempat letak kenderaan.

Ketika diminta untuk mengulas mengenai kes positif yang masih meningkat, Abdullah menyatakan bahawa keadaan itu tidak terlalu membimbangkan beliau serta warga kerja pusat khidmat kerana semua mereka telah menerima suntikan vaksin yang lengkap.

Disamping itu, beliau serta warga kerja sentiasa berwaspada kerana menyedari bahawa suntikan vaksin yang lengkap bukan satu jaminan mutlak perlindungan daripada ancaman jangkitan virus Covid-19.

Justeru itu, pematuhan Prosedur Operasi Standard (SOP) asas seperti pengunaan pelitup muka, kebersihan diri, penjarakan sosial dan penjagaan kesihatan mesti menjadi rutin dan amalan norma kehidupan dan budaya kerja yang baru.

“Bila kita memasuki fasa endemik, walaupun majoriti besar masyarakat telah menerima suntikan vaksin, untuk mempastikan kehidupan kita tidak terus diancam jangkitan virus Covid-19, masyarakat harus berdisplin, bertanggungjawab dan sentiasa patuh kepada panduan-panduan pencegahan serta arahan-arahan pihak yang berkuasa dari masa ke semasa,” katanya.

Abdullah yang juga merupakan Menteri Muda Hal Ehwal Korporat dan Unit Komunikasi Awam Sarawak (UKAS) percaya virus Covid-19 ini tidak mungkin dapat dihapuskan sepenuhnya untuk beberapa tahun akan datang seperti nyamuk aedes yang mustahil dapat dibunuh semua untuk mengelak jangkitan denggi.

“Namun kehidupan serta urusan kerja harus diteruskan. Untuk mempastikan suasana kehidupan kita di fasa endemik berjalan lancar dan tidak terlalu tertekan, setiap ahli masyarakat mesti bekerjasama dan jangan bersikap degil dan mementing diri sendiri,” ujarnya.

Oleh EARL ANEK

See author's posts


Eksport minyak masak polibeg dihentikan serta-merta

KUALA LUMPUR: Sebarang pengeksportan minyak masak dalam bentuk polibeg dihentikan berkuat kuasa serta merta, kata Pengerusi Pasukan Khas Jihad Tangani Inflasi Tan Sri Annuar Musa.

Beliau berkata langkah tersebut bertujuan untuk mengelakkan kekeliruan dengan minyak masak bersubsidi yang turut dijual dalam bentuk polibeg.

“Apabila ada pengeksport yang mengeksport minyak masak dalam bentuk yang hampir serupa, ia menimbulkan masalah kepada penguatkuasa.

“Maka, tidak akan dibenarkan lagi sebarang eksport minyak masak dalam bentuk polibeg…mesti dieksport dalam bentuk lain,” katanya pada sidang media selepas mempengerusikan mesyuarat Pasukan Khas Jihad Tangani Inflasi di Bangunan Parlimen di sini semalam.

Annuar berkata Kementerian Perdagangan Dalam Negeri dan Hal Ehwal Pengguna (KPDNHEP) akan berunding dengan pihak-pihak berkaitan, terutamanya yang mengeluarkan lesen eksport minyak masak dalam bentuk polibeg.

Berkenaan protes yang menuntut kerajaan menangani kenaikan harga barang pada Sabtu lepas seperti dilaporkan media, Annuar yang juga Menteri Komunikasi dan Multimedia berkata sebahagian besar perkara yang dituntut itu sebenarnya telah dilaksanakan kerajaan.

Katanya memorandum berkenaan tidak disampaikan kepada pihak kerajaan dan beliau menerima laporan bahawa kumpulan terbabit menyerahkan memorandum itu, kepada pihak pembangkang.

“Daripada maklumat yang kita terima, ada empat, lima perkara yang disebut tentang apa yang mereka hasratkan, saya tidak guna istilah apa yang mereka tuntut, (tetapi) apa yang mereka hasratkan.

“Saya ambil kira itu (hasrat kumpulan berkenaan) sebagai sesuatu yang mempunyai niat baik dan kita baca satu per satu lima perkara itu, jadi perkara-perkara yang sebahagian besarnya saya dapati perkara yang sudahpun dilakukan (kerajaan), tetapi mungkin tidak ada dalam pengetahuan mereka,” katanya.

Justeru, Annuar berkata pihaknya akan membuat libat urus secara terus dengan pemimpin berkenaan untuk berkongsi maklumat serta merapatkan jurang pemahaman tentang isu inflasi, selain boleh berkongsi pendapat.

Selain itu, Annuar memaklumkan matlamat pasukan khas itu juga adalah mengekalkan Malaysia dalam kalangan negara ASEAN, sebagai negara yang dapat menyediakan barang keperluan asas pada harga paling rendah dan mengekang kenaikan inflasi pada tahap yang terkawal.

“Kita bukan nak kata kita boleh menghapuskan inflasi atau hentikan inflasi sepenuhnya, itu orang kata memberi janji sesuatu yang tidak mungkin boleh kita lakukan sebab saya kata tadi, ada inflasi kerana faktor luar (di luar kawalan kerajaan),” katanya. – Bernama

See author's posts


Esplanade Buntal berpotensi tarik pelancong

ESPLANADE Buntal mempunyai potensi untuk menarik kehadiran pelancong kerana mempunyai keunikan tersendiri.

Menurut Menteri Muda Di Jabatan Ketua Menteri (Hal Ehwal Agama Islam dan DBKU), Datuk Dr Abdul Rahman Junaidi berkata, kita dapat melihat arca Buntal Bako Bay di sini dan ia mampu menjadi tarikan kepada orang ramai.

“Buntal Bako Bay merupakan tempat persinggahan burung antarabangsa dan penduduk kampung perlu merebut peluang disebalik kelebihan ini,” jelasnya ketika sidang Media sejurus Program Kayuhan Santai Pantai Damai 2021 diadakan semalam.

Program Kayuhan Santai Pantai Damai 2021 anjuran gabungan Jawatankuasa Kejiranan Mesra (KJM) Dewan Bandaraya Kuching Utara (DBKU) kawasan Pantai Damai telah diadakan di Esplanade Kampung Buntal pada semalam.

Katanya, program tersebut merupakan aktiviti penutup kepada aktiviti-aktiviti yang telah dijalankan KJM sepanjang tahun ini.

“Dengan adanya program seperti ini ianya dapat mengeratkan silaturrahim antara KJM selain dapat mengajak penduduk kampung bersama-sama untuk mengambil bahagian dalam aktiviti kemasyarakatan,” ujarnya.

Ketika ditanya pemberita mengenai persiapan PRN-12, katanya, Dun Pantai Damai telah pun membuat persiapan awal, iaitu selesai sahaja Pilihan Raya Umum (PRU) 2018.

“Pada awal tahun 2019 juga kita telah pun memulakan gerak kerja memperkemaskan jawatankuasa di peringkat cawangan dan ranting bagi menghadapi PRN12 ini,” jelasnya.

Beliau menyeru masyarakat menunaikan tanggungjawab mengundi di 17 pusat mengundi bagi kawasan DUN Pantai Damai

Turut hadir, Timbalan Pengarah Dewan Bandaraya Kuching Utara (DBKU) Rudzaimeir Malek dan Pemanca Kuching Utara Rashidi Junai.

Oleh AZREEN KERIA

See author's posts


Jalan keluar perlu disusun semula

ADUM LIU

BEKEN: Peniaga di Pekan
Niah Baru memohon Jabatan Kerja Raya (JKR) menyusun semula jalan masuk ke pekan
demi keselesaan pengunjung.

Kapitan Pui Kuan Phen
ketika ditemui media semalam berkata, keadaan simpang sangat kecil dan hanya
ada jalan masuk tetapi tiada jalan keluar dari pekan tersebut.

Katanya, pada masa ini
hanya terdapat jalan masuk di depan lampu isyarat di Simpang Sepupok Batu Niah di
Jalan Persisiran Pantai Miri-Bintulu.

“Peniaga di sini
memerlukan pembaharuan itu dan memohon pihak JKR melihat keadaan tersebut bagi
menyusun semula keadaan jalan yang dikatakan boleh masuk tetapi tidak boleh
keluar.

“Jalan keluar
memang ada yang hanya diketahui penduduk setempat tetapi orang luar yang datang
ke sini mengalami kesukaran untuk mencari jalan keluar,” jelasnya.

Tambahnya, Pekan Baru
Niah ini juga merupakan tempat persinggahan pelancong untuk singgah membeli
bekalan sebelum meneruskan perjalanan ke Taman Negara Gua Niah yang terletak
sejauh 15 kilometer dari sini.

Selain itu, kenderaan
panjang juga tidak dapat masuk jika penghantaran yang berat dengan kuantiti
banyak.

Justeru, masyarakat dan
peniaga di sini berharap pihak kerajaan tempatan dan JKR untuk memantau keadaan
jalan itu demi keselesaan dan keselamatan semua pihak.

See author's posts


Beberapa Ahli Parlimen nyata pendirian mahu undur

SHAHRUL QAIZAT

KUCHING: Beberapa penyandang kerusi Parlimen ada menyatakan untuk tidak lagi bertanding pada Pilihan Raya Umum ke-15 (PRU-15) kali ini.

Ketua Whip Gabungan Parti Sarawak (GPS), Dato Sri Fadillah Yusof berkata, mereka memberikan ‘petunjuk’ itu pada mesyuarat baru-baru ini.

“Pada mesyuarat baru-baru ini ada beberapa Ahli Parlimen memberi petunjuk untuk tidak bertanding, jadi sudah tentu ada muka baharu (sebagai ganti),” katanya yang juga Naib Presiden Kanan Parti Pesaka Bumiputera Bersatu (PBB).

Bagamanapun, Menteri Kanan Kerja Raya itu tidak menyatakan sama ada perkara itu berlaku pada mesyuarat Majlis Pimpinan Tertinggi GPS atau Majlis kerja Tertinggi PBB yang diadakan pada hari sama di ibu pejabat PBB di sini, Selasa lalu.

Fadillah yang juga penyandang kerusi Parlimen Petrajaya berkata demikian ketika ditemui pemberita selepas mesyuarat persediaan PRU-15 bagi kawasan Parlimen Petra Jaya di di sini, hari ini.

Sebelum Parlimen dibubar, PBB yang menerajui GPS mempunyai 13 Ahli Parlimen. Tiga lagi parti komponen GPS iaitu Parti Rakyat Sarawak (PRS) memiliki dua kerusi Parlimen, Parti Demokratik Progresif (PDP) juga dua kerusi dan Parti Rakyat Bersatu Sarawak (SUPP) dengan satu kerusi.

Fadillah bagaimanapun berkata, nama calon baharu termasuk penyandang yang akan dicalonkan semula, diumum sendiri oleh Premier Sarawak, Datuk Patinggi Tan Sri Abang Johari Tun Openg nanti.

Katanya, apa yang penting PBB terutama bagi kawasan Parlimen Petra Jaya sudah bersedia untuk mengharungi PRU-15.

Beliau berkata, pihaknya sudah membentuk jentera Pilihan Raya di peringkat Parlimen P194 Petra Jaya dan gerak kerja sudah dimulakan.

Beliau turut mengumumkan Ahli Dewan Undangan Negeri (ADUN) Samariang, Datuk Sharifah Hasidah Sayeed Aman Ghazali dilantik sebagai Pengarah Operasi untuk jentera pilihan raya P194 Petra Jaya.

Sementara itu, Fadillah menyatakan sokongannya terhadap titah Yang di-Pertuan Agong supaya parti, calon dan jentera parti berkempen tanpa menyentuh isu-isu sensitif seperti isu perkauman.

“Berkempenlah secara berkhemah, mematuhi undang-undang dan juga peraturan.

“Inilah budaya yang diamalkan di Sarawak khususnya GPS, dan kita menyokong supaya sensitiviti tidak disentuh, biarlah kita berkempen berdasarkan dasar parti iaitu apa yang kita boleh sumbang kepada negeri dan negara kita.

“Ini bagi memboleh keadaan yang lebih baik bukan kaedah serangan terhadap individu atau perkara yang boleh menyebabkan gangguan terhadap struktur sosial masyarakat,”katanya.

See author's posts


Bekalan elektrik 15 premis judi dipotong

KUCHING: Bekalan sumber elektrik di 15 buah premis di kawasan kawasan Batu 7, Batu 10, MJC dan Matang dipotong Bahagian Siasatan Jenayah IPD Padawan dengan kerjasama Syarikat Sesco Berhad kerana terlibat dengan aktiviti perjudian.

Pemangku Ketua Polis Daerah Padawan, Deputi Superitenden Lim Jaw Shyong berkata, 15 premis tersebut jika dilihat dari sudut luaran sememangnya menjalankan peniagaan yang berdaftar dan sah.

Bagaimanapun katanya, terdapat aktiviti ibarat ‘udang disebalik batu’ dijalankan oleh pemilik premis iaitu turut terlibat dalam kegiatan loteri awam tanpa lesen (4D) atau judi atas talian  yang sememangnya salah di sisi undang-undang.

“Pemilik premis yang terlibat ini akan didakwa di bawah Seksyen 21A (1) Akta Rumah Judi Terbuka 1953,” katanya dalam satu kenyataan, semalam.

Katanya, menerusi kerjasama dengan Lembaga Hasil Dalam Negeri (LHDN), lesen lapan premis yang dikenalpasti sebelum ini turut tidak diperbaharui.

“Ini merupakan tindakan julung kalinya di Sarawak dan angka ini akan meningkat pada masa hadapan malahan permohonan membatalkan lesen perniagaan sah yang didaftarkan ke atas semua premis-premis ini akan dibuat dari masa ke semasa,” tegasnya.

Beliau menambah, bagi tempoh 1 Januari hingga 25 September tahun ini, sebanyak 85 premis dikenakan tindakan pemotongan bekalan elektrik.

“Sebanyak 322 serbuan berjaya dilaksanakan dengan tangkapan seramai 424 orang yang teridiri daripada penjaga dan pemain judi.

“Seramai 113 orang telah dituduh di mahkamah atas pelbagai kesalahan dibawah Ops Dadu,” katanya.

Jaw Shyong turut memberi amaran dan mengingatkan orang ramai bahawa sesiapa yang terlibat dengan kegiatan perjudian secara haram boleh dikenakan tindakan dibawahAkta Rumah Judi Terbuka 1953.

“ Dibawah akta ini iaitu mengikut Seksyen 4A(a) Penganjur Loteri Awam Tanpa Lesen boleh didenda tidak kurang dari RM 20, 000 dan tidak melebihi RM200, 000 serta boleh dikenakan penjara tidak melebihi lima tahun.

“Seksyen 4(1)c Penganjur Judi Atas Talian pula membawa hukuman denda tidak kurang dari RM5, 000 dan tidak melebihi RM 50, 000 serta boleh dikenakan penjara tidak melebihi tiga tahun dan boleh didenda tidak kurang dari RM5, 000 dan tidak melebihi RM50, 000 bagi setiap perkakas perjudian yang dirampas.

“Ini sejajar dengan arahan pucuk pimpinan PDRM dalam tindakan membanteras kegiatan perjudian,” ujarnya.

Di samping menjalankan operasi yang berterusan, beliau turut mengingatkan pelanggan atau kaki judi agar membuang tabiat ini yang hanya akan lebih mendatangkan keburukan.

See author's posts


Setengah ekar belukar musnah terbakar

LIONG CHAI LING

MIRI : Dianggarkan seluas setengah ekar belukar berhampiran Lapangan Terbang Miri di sini, musnah terbakar, semalam.

Ketua Jabatan Bomba dan Penyelamat Malaysia (JBPM) Zon 6 Miri, Law Poh Kiong berkata, pihaknya menerima panggilan berhubung kebakaran belukar itu pada 1.11 petang.

Katanya, sepasukan anggota bomba dari Balai Bomba dan Penyelamat Sentral Miri bergegas ke lokasi kejadian bagi operasi pemadaman.

“Setiba di lokasi,pasukan bomba mendapati kebakaran belukar berlaku berhampiran Lapangan Terbang Miri.

“Anggota kami terus bertindak membuat pemadaman menggunakan salur bantu mula pertama sehingga api padam sepenuhnya,” katanya dalam satu kenyataan semalam.

Katanya, anggotanya mengambil masa kira-kira satu jam memadamkan kebakaran kawasan belukar berkenaan.

See author's posts


Nyelai Tang Amat

MANAH MEMELAN… Lebih kurang baka tu mih rampa menua di babas kampung maya ti ditabanka ‘KelingTemuda’.

Tusun Ke-14

JANIE TESAT NITIHKA KELING TEMUDA

ENTI baka selama Janie @ Indai Bakul patut datai nangkal getah pukul 1.00 lemai. Kebun getah sida sebilik nya betul-betul di antara Ulu Penyulau enggau Ulu Ranan di menua Kanowit. Maya nya Jalai Penyulau – Kanowit ke diatu nya apin bisi. Jalai ari Pasar Kanowit ti rembus ba Bulatan Kanowit ba Jalai Sibu-Durin pan apin bisi. Bala Dayak Iban di menua Ranan agi bekenaka perau beinjin sepit enti deka ngalu ke Pasar Kanowit tauka Pasar Sibu. Nya alai cherita tu nyadi taun 1970.

Meda ukai baka nya, uchu Janie ti benama Selan Anak Kudang mai bala menyadi iya nesau sida serumah sereta kaban belayan. Sida deka nurun ngiga Janie.

“Nya mih…, enti baka selama pukul 1.00 ngalih hari udah datai ini kitai nya ari kebun getah kitai din. Diatu nyau petang tegayam empai mih iya datai,” pia ku Selan bejaku ba mua bala menyadi.

“Nama daya kita tu dih?” ku sida bukai nanya.

“Kati ku enggau…! Nurun  mih kitai diatu ngiga ini nya. Tentu bisi penusah ini kitai nya,” ku saut Selan.

Ninga munyi nya bala menyadi Selan pan nesau sida serumah. Sida ke lelaki enda ngelakka pangan diri. Sida ke nurun nya ukai enggau tubuh murus, jari puang tang naka ulih mai senyata ti dikemisi diri empu. Sekeda mai senapang, ilang, sangkuh. Engka tudah indai sida nya kena kachau orang babas. Sekeda mai tawak, mai bebendai dikena ngangauka ini sida ti lenyau nya. Enti iya tesat bunyi bebendai enggau tawak ulih nyadi malin Janie pulai ke menua sida empu.

Maya raban sida datai ba senentang kebun getah sida di Ulu Ranan hari pan udah lemai bendar. Selan enggau bala menyadi sereta kaban belayan iya nyau betambah irau sereta alit ati laban pun getah nadai abi tangkal hari nya. Palan ti endur ngelegang getah pan nadai bekau basah. Agi rangkai magang apan, tin enggau pekakas ti bukai ba palan nya. Bekau pantap ba takang pantu ba kaki bukit enda jauh ari sepun getah nya aja ti bisi nunjuka Janie nya endang bisi datai ba kebun getah sida nya.

“Kini mih, ini tu? Nadai nangkal getah iya sehari tu tadi kelai semua pekakas ditu agi rangkai. Nadai bekau mensia ditu,” pia ku Selan.

Sida bukai pan beperening pangan diri. Sida pan belabuh tusah ati. Udah nya Selan seduai Banying pan nguluka bala kaban belayan seduai begigaka Janie sebelah kebun getah sereta kandang menua ti ngelingi nya. Sida bepechah ngagai dua raban. Seraban diuluka Banying. Seraban da diuluka Selan.

“Ooii… ini. Dini dek? Enti dek tesat enda nemu jalai pulai dingka pangkung tawak, pangkung bebendai kitai serumah. Pulai ini, pulai…!”  Nadai balas seleka beras, nadai saut seleka mukut semua sampi enggau seraban sida nya. Malam nya raban Selan bermalan di tanah. Raban Banying pulai mai rita ke rumah panjai sida. Sida pan mulaika diri ke rumah diri empu. Tumu pagi hari siti raban Selan majakka pejalai diri ngiga Janie ti tesat. Entah kini penunga?

Ba hari ketujuh enda mukai mukai siku apai tuai China kebun di Nanga Penyulau tekenyit amai pagi nya.

“Endai…! Dek tu Indai Bakul?” pia ku apai tuai China nya.

“Au, aku, Indai Bakul mih tu. Dini endur menua tu dih, Achong?” ku Janie nanya.

“Tu ulu Sungai Penyulau, indai. Nama dek datai ditu dih?” ku Achong.

“Nya mih. Tesat mih aku tu Achong. Ku jaku pagi tadi deka nurun nangkah getah kami di Ulu Ranan din tang… enda mukai-mukai dikeduan antu nya…” pia ku saut Janie.

“Apoo…pia nih! Enti pia, aram mih aku nganjung dek  pulai ngagai rumah kita. Tentu bala anak enggau uchu dek  irau ati lalu ngiga dek ngelama tu. Kemaya dek ke tesat dih, Indai…?” ku Achong.

“Enda lama asai sepi aku. Semina sehari aja asai sepi aku…tang aku berasai amat lemi tulang tu, enda tentu ulih bejalai jampat,” ku saut Janie baru.

Ninga munyi nya Achong pan meratika mua indai tuai orang nya lalu tepedaka raga ti disandik Janie.

“Nama utai di dalam raga dek nya dih, Indai?” ku Achong. Ninga tanya Achong, Janie pan ingatka diri bisi mai bekal lalu nyuaka Achong sebungkus daun biru nya. Achong ngambi bungkus daun biru nya lalu muka iya.

“Apooo…! Udah bekulat asi dek tu, Indai. Tentu dek tu lapar. Aram niki ke rumah aku dulu tua. Lagi aku meri dek  makai,” pia ku Achong lalu berumban mai Janie niki ke rumah iya enda jauh ari tebing nanga Sungai Penyulau.

Datai di rumah Achong pan ngasuh bini iya nyumai asi enggau lauk ke Janie. Bini Achong nadai mayuh jaku laban iya mega ngelala Janie ti endang lama udah bekekala enggau sida bansa China di menua nya. Sida endang ngangauka Janie nya Indai Bakul. Nama nya ti tampak rita ba bansa China di menua Penyulau dia. Udah Janie tembu makai Achong pan nganjung Janie ke rumah sida empu di Ulu Ranan.

Datai di rumah panjai sida di Sungai Ranan, tekenyit sereta gaga mih bala anak enggau uchu tudah Janie. Iya ti disangka sida parai, udah datai idup baru. Ukai semina agi idup tudah janie tang mih  agi baka selama pekayan, buk sereta gamal tubuh tudah diri. Nadai ruji. Nadai kamah tauka bau ampis tubuh iya. Tujuh hari di dalam babas, kati nadai berubah gamal enggau pekayan iya?  Selemai-lemai, semalam-malam nya mih Janie becherita.

KIJANG BEBALI NYADI MENSIA

Kenu ku Janie, sebedau datai ba kebun getah sida di ulu Sungai Ranan iya betemu enggau orang lelaki ti beumur kira-kira empat puluh taun. Lelaki nya sigat sereta kering amai. Iya ngena ngepan lelaki bansa Dayak Iban. Maya nya mega Janie ngasaika diri rembus di menua bukai. Ukai di ulu Sungai Ranan menua nya gaya peda iya. Maya nya Janie enggau  lelaki nya bejalai begembar-gembar ngulu sebatang entigis sungai. Ai sungai nya chiru amai. Ikan gemian ti dalam sungai nya terang amai dipeda. Mayuh amai ikan. Semua bansa jelu baka kijang, pelanduk, babi, rusa enggau ti bukai nyau betegaring tinduk sebelah tanah. Sekeda benung makai daun puda, sekeda benung bejalai lubah-lubah sebelah padang rumput.

“Apoo…manah amat menua kita ditu, wai!  Kati nama menua kita tu, dih?” pia ku Janie.

“Tu menua menua aku wai. Enda jauh ari menua kita di Ulu Ranan din. Ditu mih menua kami Bunsu Kijang. Aku tu mih benama Keling Temuda,” pia ku saut lelaki nya.

“Auuu…pia..! Nadai kala ninga rita pasal menua kita tu,” ku Janie seraya ke gining-gining malik kiba kanan meda pemanah rampa menua nya. Seduai bejalai belubah-lubah sambil berandu. Maya seduai ke bejalai nya Janie bisi ninga nyawa bala uchu iya nya ngangauka iya tang lebuh ti deka nyaut mulut iya enggai nyadi engkebut.

“Kapa dek kiruhka kangau sida nya, unggal. Aram pajakka  pejalai tua,”  pia ku Keling Temuda.

Ninga munyi nya Janie mega enda tentu ibuhka kangau bala uchu sereta sida serumah nya.

“Anang irau dek, unggal wai. Enda aku medis dek. Aku mai dek kitu ukai sengapa pia aja. Aku berani mai dek ngusung menua kami awakka dek ulih bekala enggau raban bansa kami Bunsu Kijang” ku Keling Temuda.

Ninga munyi nya Janie baru nemu diri udah rembus di menua Antu Bunsu Petara. Tekala nya mega iya bisi irau ati mimit tang nyau kelama-lama ti udah berandau enggau Keling Temuda, ati nya nyau rindu-serindu meda menua nya. Teperindang asai ati iya. Taja agi alit ati tang iya nyau enda takut laban tempara lelaki nya tadi nyau manah-semanah. Kelama agi manah agi ga menua orang nya peda Janie.

“Apuu…, jinak amai bala jelu nya, unggal wai. Uji bunuh ambi bisi ke lauk tua lagi,” pia ku Janie.

“Eh… kapa dek  jelu nya. Nya endang jelu ti sama pendiau enggau kami di menua tu. Mayuh lauk kitai di rumah lagi,” ku Keling Temuda. Enda lama udah nya Janie ngasaika diri udah datai ba tengah laman sebuah rumah panjai.

“Endai diau ba rumah panjai baka kami mensia ga kita nih, unggal wai,” ku Janie.

“Au. Ditu mih endur kami diau mendam. Peda dek bala sida ke indu-indu nyin udah sedia nganti penatai dek. Taja pia dek anang tama bilik orang sengapa lagi. Ba ruai ti endur aku duduk lagi, nya mih bilik kami endur dek tama lagi,” pia ku timbal Keling Temuda. Janie nitih aja utai ku lelaki nya.

Lebuh Janie udah terendah duduk di bilik sida Keling Temuda, mayuh mih utai tanya sida ke indu-indu ba Janie. Kekadang iya enda tentu nemu nyaut laban iya pan enda tentu nemu kebuah diri tau rembus ba menua ti nyelai nya. Gamal orang ti dipeda iya dalam rumah nya endang sama enggau gamal mensia di dunya tu. Sida ke indu-indu ti nunga iya nyau bebajik gamal. Maya ti makai lemai nya sida Keling Temuda sebilik begempuru magang. Sida makai sambil berandau.

“Makai wai, makai. Anang malu-malu. Nadai tentu engkayu kami lemai tu wai,” pia ku bala menyadi indu Keling Temuda.

“Pia mih wai. Nama penadai tu dih…! Di menua kami din enda kala aku meda lauk ngemayuh tu,” pia ku timbal Janie. Amai ga nyau nadai ke nadai semua bansa dagin jelu enggau ikan. Kasam. Salai. Pansuh. Lepis. Bansa sayur babas baka kemiding, daun sabung, daun mendai, upa, sepeneka nyingkau.

Udah makai lemai nya sida ke indu ari bilik bukai mayuh ga nunga tudah Janie. Teperindang amai asai ati iya. Sida berandau seraya ketawa sentai landai maya tekenangka cherita lama.

KELING TEMUDA MAI JANIE JADI

Pagi siti Keling Temuda mai Janie bejalai ke kampung. Kampung di menua nya tawas amai. Datai ba pun kara sekayu Keling Temuda ngasuh Janie meratika pemanah pun kayu nya.

“Peda dek , unggal wai pemanah kubu nya. Enti dek deka diambi aku ke bini alai mih dek niki ke atas kin. Pulai ari atas nyin lagi dek deka nikal biak baru baka indu dara bungas baka dulu suba,” pia ku Keling Temuda.

“Endai. Nya mih kebuah dek  mai aku ke menua kita kitu pia?” ku Janie.

“Pia mih nya, unggal wai. Enti enda pia kapa aku kiruh muai jam, muai hari mai dek  kitu. Lama aku udah meratika dek maya deka nangkal getah kita dia, unggal. Baka ukui ke nengkadah linau belama ga aku meda dek. Asai ke meda buah sibau mansau…tang rapas penyuluk, jari aku enda datai. Nya alai diatu kira ke udah ba dan sibau mih aku tu, unggal wai,” ku Keling Temuda

“Pia iya? Apoo… nih. Ukai enggai aku wai. Ati aku asai ati dek  mih. Tang aku nyau ingatka bala anak, bala uchu aku di menua kami din ti meruan ngiga aku. Dinga deka sada nyawa sida besampi. Dek pan kala meda sida kitu bebala mayuh datai ke menua kita ditu ngiga aku. Nya alai anjung pulai mih aku wai,” pia ku saut Janie.

Ninga munyi nya Keling Temuda pan nyau tebantai ati sinu lalu berunding deka nganjung Janie pulai ke menua sida empu.

“Enti jaku dek  munyi nya, nadai ku enggau mih, unggal wai. Dek ga enggai jadi enggau aku, enda ga aku mejal dek, unggal wai. Tambah mega nyau sinu ga aku ninga leka sampi bala anak, bala uchu ambu dek nya. Nya alai diatu uji padamka mata dek enda lama,” pia ku Keling temuda.

Tekala nya Janie pan mejamka mata iya lalu asai ke tinduk bemimpi terengkah ba tebing Sungai Penyulau. Lebuh iya menchelakka mata diri baru, iya pan amai-amai bediri ba tebing Sungai Penyulau. Ukai ba kebun getah sida di ulu Sungai Ranan. Enda lama udah nya iya pan betemu enggau apai tuai China ti meri iya makai hari nya lalu nganjung iya pulai ke rumah panjai sida di Ulu Sungai Ranan.

(Cherita tu ditusui Tuai Rumah Jimmy Anak Selan, Ulu Ranan, Kanowit.)

Nitihka pansik teori Infraed (IR) Light for Ghost Hunting, Sains Fizik (Theoretical Physicist – Albert Einstein & Sains Spiritual), ujan nyala, endang tanda Antu Bunsu Petara tauka Antu amat-amat bisi datai; laban sida nya roh @ tauka disebut Eletromagnetic Energy – Negative Energy, semina ulih diau ba utai ti chelap, enda angat tauka mambam. Engergi Negatif @ Antu, roh jai enda ulih diau ba endur ti angat. Kelimpah ari nya, sida tu mega rindu diau ba endur ti petang sereta sunyi. Nya mega kebuah, Antu endang selalu ngayanka diri maya malam hari laban maya nya dunya chelap. Antu @ energi negatif enda ulih dibunuh (dimusnah @ destroyed), tang ulih bebali (transformed).

(Betampung ba Tusun Ke-15  minggu nyin ila)

Sekeda ari artikel dalam gempung cherita Nyelai Tang Amat (NTA) tu udah kala dichelak nyadi bup ti benama Pengabang Ari Panggau Libau; lalu deka  befokus ba senentang pengidup pendiau bansa Dayak di Kalimantan enggau Iban Sarawak tauka bansa Dayak ti bukai di Sarawak. Pechaya tauka enda, bepanggai ba pemacha empu. Engka bala pemacha bisi utai tanya tauka deka ngirum infomasyen enngau gambar ti releven ngagai aku tau giga aku ba lumur WhatsApsp tu: 013 8325146  tauka SMS  0111 401 9115. Kelimpah ari nya, enti bala pemacha bisi tetemuka cherita tauka utai ti nyelai (misteri) di menua kita, pasal Antu tauka Bunsu Petara tauka pasal Tuhan God Almighty, tau mega call aku, puji Tuhan, enti “diizinNya” aku deka datai ba endur kita nya.

See author's posts


Jom masak sendiri Mi Kolok

Jika bertandang ke Sarawak, rugi kalau tidak mencuba Mi  Kolok, makanan ikonik Bumi Kenyalang yang sudah dikenali di mana-mana. Rasanya yang enak pasti menggamit selera dan mengundang rasa untuk mencubanya, lagi dan lagi.

Terdapat banyak gelaran dan jenis Mi Kolok iaitu Mi Kolok Biasa, Mi Kolok Sapi, Mi Kolok Basah dan sebagainya.

Mi kolok adalah sejenis makanan yang dihidangkan bersama kuah sup dan kicap. Ia enak dimakan ketika masih panas.

Pada masa ini telah banyak resepi Mi Kolok yang dimodenkan dan juga disesuaikan dengan keadaan semasa atas  permintaan peminat makanan ini.

Pembuatan Mi Kolok memang mudah sahaja berbanding dengan beberapa hidangan lain yang berasaskan mi.

Antara bahan-bahan yang diperlukan untuk membuatnya terdiri daripada (bahan-bahan satu orang makan iaitu satu gulung mi kering (mi sanggul atau jenis Yee Mee), tiga ulas bawang putih (dimayang), dua sudu besar minyak, dua sudu besar sos tiram, dua sudu besar kicap pekat, dua sudu besar kicap cair, empat helai daun sawi (potong satu inci), 1/2 cawan daging atau daging ayam rebus (rebus dengan satu ketul kiub ayam Maggi), tiga cawan air rebusan daging atau ayam, 1/2 labu bawang besar (potong berbaji halus), bahan perisa seperti garam, gula, lada sulah dan serbuk perasa secukup rasa.

Dalam pada itu, untuk hiasannya pula hanya memerlukan daun bawang dan bawang goreng.

Cara-cara membuatnya ialah mula-mula dengan memanaskan minyak untuk menumis bawang putih sehingga naik bau dan kemudian masukkan bawang besar serta kacau seketika hingga layu.

Kemudian, masukkan bahan seperti  sos tiram, kicap pekat, kicap cair dan air rebusan daging atau ayam, dan biarkan sehingga sedikit lembut.

Selepas itu masukkan garam, gula dan serbuk perasa secukup rasa dan perlu dikacau seketika.

Seterusnya, masukkan potongan daging lembu atau daging ayam rebus yang telah dipotong nipis. Setelah itu, masak mi hingga lembut sedikit dan layukan sawi.

Akhir sekali, angkat mi dan hidangkan segera.   Hiaskan dengan daun bawang dan bawang goreng, atau tambah lada sulah jika suka.

Oleh NUR AIN OTSMAN

See author's posts


Campuran dua vaksin masih dikaji

KUALA NERUS: Kerajaan masih mengkaji dan mempertimbangkan kaedah campuran atau ‘mix and match’ vaksin Covid-19 Pfizer-BioNTech dan AstraZeneca, bagi melengkapkan dua dos vaksin.

Menteri Penyelaras Program Imunisasi Covid-19 Kebangsaan Khairy Jamaluddin berkata, perkara tersebut telah pun dibentangkan dalam Jawatankuasa Khas Jaminan Akses Vaksin Covid-19 (JKJAV) dua minggu lepas, namun setakat ini keputusan mengenai kaedah campuran vaksin itu belum dimuktamadkan.

“(Campuran vaksin) Masih lagi dalam kajian dan kita bentangkan di JKJAV dua minggu lepas, tetapi belum dimuktamadkan lagi oleh jawatankuasa kerja teknikal kita,” katanya ketika ditemui pemberita selepas melawat Pusat Pemberian Vaksin (PPV) Stadium Tertutup Gong Badak di Kompleks Sukan Negeri di sini semalam.

Khairy yang juga Menteri Sains, Teknologi dan Inovasi melalui sesi webinar yang dihoskan oleh ‘Oxford and Cambridge Society of Malaysia’ Rabu lepas dilaporkan berkata, terdapat beberapa data ‘real-world’ yang diterima dari Jerman, mengenai vaksinasi heterologi menggunakan AstraZeneca bagi dos pertama dan Pfizer untuk dos kedua, yang telah terbukti meningkatkan peneutralan antibodi dan menjadi lebih efektif terhadap varian.

Dalam perkembangan lain, Khairy berkata Terengganu akan menerima lebih 200,000 dos lagi bekalan vaksin Covid-19 mulai bulan depan, dan ia sekali gus membolehkan kadar suntikan di negeri ini mencapai 12,000 dos sehari.

“Sudah pasti kita akan meningkatkan lagi penghantaran vaksin ke Terengganu, terutama bermula bulan Julai. Kita akan bincang selepas ini, tetapi dijangkakan lebih daripada 200,000 dos akan kita hantar,” katanya.

Sebelum ini Pengarah Kesihatan Negeri Dr Nor Azimi Yunus berkata, ketika ini sebanyak 5,380 suntikan harian Covid-19 diberikan kepada rakyat Terengganu, melalui 14 PPV seluruh negeri.

Sementara itu Khairy berkata, pihaknya akan berbincang untuk menghantar pasukan ‘Mobile Outreach’ untuk proses vaksinasi kepada penduduk di Pulau Redang dan Pulau Perhentian.

“Mengenai vaksin dos tunggal yang akan kita hantar ke Sabah dan Sarawak serta kawasan pedalaman, mungkin penempatan di pulau juga adalah pilihan untuk kita hantar,” katanya.

Turut hadir pada lawatan tersebut Menteri Besar Datuk Seri Dr Ahmad Samsuri Mokhtar, Timbalan Menteri Sains, Teknologi dan Inovasi Datuk Ahmad Amzad Hashim, Exco Kesihatan Negeri Dr Alias Razak dan Dr Nor Azimi. – Bernama

See author's posts


Polis masih siasat kes RM1 juta ‘hilang’

KUCHING: Suspek kes penipuan Macau RM1.03 juta akan disiasat mengikut Seksyen 420 Kanun Keseksaan yang boleh dihukum penjara tidak kurang setahun dan maksimum 10 tahun atau dendaRM1,000.

Ketua Polis Daerah Kuching , ACP Ahsmon Bajah berkata ahli perniagaan, Lee yang kehilangan RM1.03 juta pada 26 Februari lalu berjaya mendapatkan semula wangnya berikutan tindakan pantasnya menghubungi Pusat Respons Scam Kebangsaan (NSRC) di 997.

Ahsmon berkata apabila Lee melaporkan kepada 997, polis dan bank serta agensi berkaitan lain menggembleng usaha untuk menangani isu itu.

“Daripada siasatan awal, wang RM1 juta itu masih dalam bank dan tidak dipindahkan keluar.

“Jumlah yang hilang sebenarnya RM1.03 juta dan bukan RM1 juta. RM30,000 kerana kad kreditnya digunakan,” katanya pada sidanh media hari ini.

Lee menerima panggilan daripada nombor yang tidak dikenali mendakwa daripada pos laju dan meminta nombor akaun banknya.

Lee tidak menjawab dan kemudian pemanggil yang sama menghubungi dan memintanya menyemak bank mengatakan wangnya telah dipindahkan dan kad kredit telah digunakan.

Lee meminta bantuan Ahli Parlimen Stampin, Chong Chieng Jen dan pembantu khasnya untuk membantu dalam kes itu. Wangnya dikembalikan pada Isnin lalu.

Oleh Connie Chieng

See author's posts


Fokus ke Piala Dunia

KIM Pan Gon

KETUA JURULATIH Harimau Malaya yang baharu Kim Pan Gon menyasarkan untuk membawa skuad kebangsaan itu ke satu tahap baharu dan melebihi rantau Asia Tenggara pada masa hadapan.

Dalam menjadikannya kenyataan, Pan Gon yang memulakan tugasnya di Kelana Jaya semalam merancang untuk meletakkan asas yang kukuh selain membantu pemain muda dibangunkan dengan baik, dalam usaha membantu pasukan kebangsaan layak ke Piala Dunia suatu hari nanti.

Tanpa menyatakan edisi Piala Dunia yang mana, Pan Gon percaya beliau mampu untuk membawa Malaysia ke kejohanan bola sepak utama itu, kerana rantau Asia akan diberikan sehingga sembilan slot pada masa hadapan.

“Kami (termasuk pasukan pengurusan) akan bina asas yang kuat dahulu dan bergerak kehadapan dengan memfokuskan kepada suatu yang lebih besar, iaitu layak ke peringkat akhir Piala Dunia.

“Piala Dunia pada masa hadapan, Asia boleh dapat sembilan slot, bagi layak ke akhir, jadi saya rasa saya nak sediakan untuk itu,” katanya dalam sidang medianya yang pertama selepas dilantik sebagai ketua jurulatih Harimau Malaya bulan lepas.

Piala Dunia FIFA 2026 yang akan berlangsung di tiga negara iaitu Kanada, Mexico dan Amerika Syarikat merupakan edisi pertama mempunyai 48 pasukan bertanding, berbanding 32 pasukan pada masa ini.

Oleh kerana Piala Dunia akan menjadi sasaran jangka panjangnya, jurulatih kelahiran Korea Selata itu berkata beliau akan cuba untuk membuatkan peminat gembira dengan memberikan keputusan yang baik untuk pasukan kebangsaan.

Beliau yang melihat bahawa pasukan Harimau Malaya mempunyai potensi untuk membuat impak yang besar di masa hadapan, namum menyatakan bahawa pemain masih lagi kekurangan tahap keyakinan apabila mereka di padang.

“Mereka (pemain) perlu percaya yang mereka adalah cukup baik, boleh capai lebih daripada peringkat Asia Tenggara… Saya akan bantu mereka untuk dapatkan keyakinan dan buatkan pasukan kuat sebagai satu pasukan dan bersatu,” katanya.

Ditanya mengenai apa yang menarik beliau untuk mengambil alih pasukan kebangsaan, bekas ketua jurulatih Hong Kong itu menyatakan bahawa projek baharu beliau ini sebagai menarik kerana pasukan Malaysia berpotensi besar untuk pergi jauh.

“Sebaik saya menerima tawaran ini, saya tidak teragak-agak untuk menerimanya dan ia amat menarik kerana walaupun saya boleh ke Piala Dunia 2022 di Qatar bersama pasukan kebangsaan Korea Selatan, tetapi apa yang paling menarik bagi saya saya ialah untuk bersama Malaysia.

“Saya boleh katakan, terdapat satu ruang penambahbaikan yang besar dan saya boleh lihat potensi yang banyak jika kita boleh perbetulkan beberapa perkara, untukbMalaysia meningkat ke satu tahap yang lain,” kata bekas Pengarah Pasukan Kebangsaan Persatuan Bola Sepak Korea Selatan.

Pan Gon juga akui bahawa menjadi ketua yang baharu kepada Harimau Malaya menjadi suatu perkara terbesar dalam karier pengurusannya, kerana beliau tahu peminat tentunya meletakkan harapan tinggi untuk mengembalikan pasukan negara ke zaman kegemilangannya.

Program semalam  juga menyaksikan pengenalan barisan kejurulatihannya termasuk penolong jurulatih Pau Marti Vicente dari Sepanyol, jurulatih penjaga gol Cho Jun Ho, jurulatih kecergasan Dr Gokhan Kandemir dan penganalisis Lim Jaehun.

Pan Gon dilantik mengantikan Tan Cheng Hoe, yang meletakkan jawatannya bulan lepas dengan mengambil tanggungjawab penuh ke atas kegagalan Malaysia di Piala Persekutuan Bola Sepak ASEAN (AFF) di Singapura, Disember lepas.-Bernama

See author's posts


MIPD kaji semula proses kerja JKR

PENYERAHAN… Datuk Amar Douglas Uggah Embas dan Datuk Amar Jaul Samion menyaksikan Datu Safri Zainudin (kiri) menyerahkan dokumen tanggungjawabnya kepada Chew Chee Yau di Wisma Bapa Malaysia, Kuching.

KUCHING: Kementerian Infrastruktur dan Pembangunan Pelabuhan Sarawak (MIPD) mahu mengkaji semula proses kerja Jabatan Kerja Raya (JKR) sebagai sebahagian daripada usaha meminimumkan kejadian projek sakit.

Menterinya, Datuk Amar Douglas Uggah Embas berkata, JKR mempunyai Prosedur Operasi Standard (SOP) yang canggih, namun masalah itu masih wujud.

Beliau berkata demikian ketika menyaksikan majlis penyerahan dokumen tanggungjawab daripada Setiausaha Tetap Kementerian Datu Safri Zainudin yang bersara kepada penggantinya, Chiew Chee Yau di Wisma Bapa Malaysia di sini, semalam.

Majlis itu juga turut disaksikan dua Timbalan Menteri, Datuk Majang Renggi dan Ir.  Aidel Lariwo dan Setiausaha Kerajaan Negeri Datuk Amar Jaul Samion serta dua timbalannya, Datu Sri Abu Bakar Marzuki dan Datu Ik Pahon.

Mengulas lanjut, Uggah memberitahu, walaupun SOP canggih, kini terdapat 84 projek sakit di negeri ini.

“Persoalannya mengapa ini masih berlaku?. Projek sakit amat kritikal dan ia akhirnya dapat disiapkan kerana rakyat dan kerajaan mempunyai harapan yang sangat tinggi untuk JKR dan kementerian dapat melaksanakannya.

“Jadi, keutamaan kami adalah untuk datang dengan pelan tindakan untuk memastikan ia akan berjaya dilaksanakan,” ujarnya.

Uggah berkata bukan MIPD atau JKR sahaja yang diamanahkan untuk menyampaikan tetapi semua agensi di bawah kementerian itu.

“Semua mesti bekerjasama rapat. Kejayaan penyiapan itu akan memacu pertumbuhan ekonomi dan meningkatkan taraf hidup rakyat,” katanya.

Uggah yakin di bawah Chiew dan dengan pengalaman bekerjanya yang luas dalam JKR, beliau boleh membantu kementerian, JKR dan semua agensi lain untuk menyuarakan pendapatnya.

Tambah Uggah, terdapat sekitar 9,000 projek bernilai lebih RM48 bilion dan lima pelabuhan di bawah MPID.

Dalam perkembangan lain, beliau berkata, Premier Sarawak Datuk Patinggi Tan Sri Abang Johari Tun Openg juga mahu MIPD mengkaji semula dasar, pembangunan dan strategi keseluruhan lima pelabuhan itu.

“Pelabuhan-pelabuhan ini sangat penting… .ia adalah arteri pertumbuhan negeri ini. Sarawak menjangkakan pertumbuhan enam hingga lapan peratus dalam Strategi Pembangunan Pasca Covid-19 2030.

“Ini banyak bergantung pada kecekapan pelabuhan kami, pembangunan dan keupayaan untuk menawarkan perkhidmatan bertaraf dunia kepada pelanggan kami, yang kebanyakannya adalah pelabur asing.

“Jadi, kita juga mesti merancang strategi kita untuk mencapai sasaran ini,” jelasnya.

Uggah berkata, pentadbiran pelabuhan bersedia untuk mencari dan mengguna pakai teknologi tinggi terkini untuk meningkatkan perkhidmatan dan prestasi mereka.

“Jadi, saya harap setiausaha tetap baharu kami boleh memainkan peranannya untuk merangka peningkatan ini,” tambahnya.

Sementara itu, Datu Safri yang bersara semalam selepas dilanjutkan enam bulan, telah menjadi Setiausaha Tetap Kementerian selama 13 tahun.

Beliau berkhidmat dalam perkhidmatan awam negeri selama 40 tahun, bermula sebagai jurutera di ibu pejabat JKR di Kuching dan pernah berkhidmat di Bahagian Sibu dan Kapit.

Penggantinya, Chiew bermula sebagai jurutera eksekutif dengan firma swasta sebelum menyertai JKR pada Ogos 1999.

Beliau juga pernah berkhidmat dalam pelbagai jawatan di Sri Aman dan di ibu pejabat jabatan termasuk berkhidmat sebagai pengurus projek untuk Lebuhraya Pan Borneo Sarawak.

Pada Mac 2020, beliau dilantik sebagai pemangku timbalan pengarah jabatan itu.

Oleh NUR AIN OTSMAN

See author's posts


10 jurulatih terima pensijilan antarabangsa

SEMATAN: Seramai 10 orang Jurulatih dan Penolong Jurulatih Kem Belia Sarawak telah dianugerahkan sijil pensijilan antarabangsa  ‘International Diploma in Sports and Recreation (Level 4).’

Menteri Belia dan Sukan, Dato’ Sri Abdul Karim Rahman Hamzah berkata,  beliau amat  berbangga terhadap kesemua 10 orang Jurulatih dan Penolong Jurulatih Kem Belia Sarawak ini yang telah bertungkus lumus dan berjaya memperolehi sijil berkenaan.

“Saya percaya akreditasi ini mampu meningkatkan kemahiran agar melahirkan Jurulatih dan Penolong Jurulatih yang lebih profesional dalam melaksanakan tugas,” katanya ketika berucap pada Program Belia Kasih Komuniti@Tanjung Datu 2021 dan Sijil Pengiktirafan Antarabangsa Jurulatih dan Penolong Jurulatih Kem Belia Sarawak 2021 di Palm Beach Resort Sematan, semalam.

Kementerian Belia dan Sukan telah melaksanakan Program Pensijilan dan Pengiktirafan Antarabangsa untuk Jurulatih dan Penolong Jurulatih pada Oktober dan November 2021 (empat minggu).

“Program Pensijilan dan Pengiktirafan kerjasama Kementerian dengan Syarikat TGGC PLT dan merupakan sebuah pusat bertauliah yang menawarkan program OTHM Qualification dan berpangkalan di United Kingdom.

“Pengiktirafan mengambil kira kelayakan akademik dan pengalaman melalui proses holistik RPEL (Recognition of Prior Experential Learning),” ujarnya.

Majlis berbentuk akreditasi antarabangsa ini  julung kali diadakan untuk Kem Belia Sarawak oleh pihak Kementerian.

Sementara itu, mengulas mengenai Program Belia Kasih Komuniti@Tanjung Datu, objektif utama program ini adalah untuk menyemai semangat kesukarelawanan dan sikap keprihatinan dalam kalangan belia Sarawak, di samping mendekati permasalahan sebenar dalam kalangan belia yang memerlukan bantuan semasa pandemik Covid-19 ini.

Penyerahan Sumbangan Pandemik Covid-19 kepada 70 penerima dari kawasan Tanjung Datu ini dengan mengambil kira segala pematuhan Prosedur Operasi Standard (SOP) kesihatan yang telah digariskan bersesuaian dengan situasi semasa.

Sumbangan Pandemik Covid-19 kepada 70 orang penerima di kawasan Tanjung Datu yang disediakan adalah berbentuk peralatan keperluan pandemik seperti pelbagai makanan asas khususnya untuk belia.

Belia ini terdiri daripada 13 buah kampung di kawasan Tanjung Datu Sematan.

Oleh NUR AIN OTSMAN

See author's posts


Malaysia pada landasan tepat pulih ekonomi

PERDANA Menteri Datuk Seri Ismail Sabri Yaakob disambut para tetamu ketika tiba pada majlis perjumpaan #KeluargaMalaysia bersama rakyat Malaysia Sempena Lawatan Rasmi Perdana Menteri ke Doha, Qatar malam Isnin lalu. Turut hadir Duta Besar Malaysia ke Qatar Zamshari Shaharan (kiri). • Foto BERNAMA

DOHA: Perdana Menteri Datuk Seri Ismail Sabri Yaakob memberi jaminan bahawa Malaysia berada pada landasan yang betul bagi memulihkan semula ekonomi negara, serta hubungan dengan negara luar yang selama ini ‘agak jauh’ akibat penularan Covid-19.

Katanya, beliau sendiri telah mula melakukan lawatan ke negara-negara ASEAN seperti Thailand, Brunei dan Singapura, untuk merapatkan semula ikatan dengan negara-negara tersebut, diikuti dengan negara-negara Timur Tengah seperti Qatar dan Emiriyah Arab Bersatu.

Ismail Sabri berkata, perkara ini penting bagi menarik pelaburan asing, yang akan membantu proses pemulihan ekonomi berjalan seperti yang dirancangkan.

“Kerajaan tidak mahu melihat ada gangguan dalam proses tersebut, yang kita anggap satu tugas besar demi menjamin kebajikan rakyat dan negara,” katanya pada Majlis Perjumpaan Keluarga Malaysia di Doha malam Isnin lalu.

Kira-kira 200 rakyat Malaysia yang berada di Qatar hadir ke majlis tersebut.

Turut hadir Menteri Kanan Perdagangan Antarabangsa dan Industri Datuk Seri Mohamed Azmin Ali, Menteri Luar Datuk Seri Saifuddin Abdullah, Menteri Pembangunan Luar Bandar Datuk Seri Mahdzir Khalid, Timbalan Menteri Kerja Raya Datuk Arthur Joseph Kurup dan Pengerusi Felda Datuk Seri Idris Jusoh.

Turut hadir pada majlis itu Duta Besar Malaysia ke Qatar Zamshari Shaharan.

Dalam ucapan aluannya, Zamshari berkata terdapat kira-kira 4,580 rakyat Malaysia dari pelbagai bangsa berada di Qatar, yang kebanyakannya adalah ahli perniagaan dan golongan profesional dalam pelbagai bidang termasuk pengurusan, teknikal, kejuruteraan dan juga industri minyak dan gas.

“Dengan Doha menjadi tuan rumah kepada Piala Dunia 2022 pada November, rakyat Malaysia di Doha juga boleh menjadi ‘duta’ dan ‘menteri luar’, bagi mempromosikan Malaysia dan kepelbagaian budayanya kepada dunia,” katanya.

Hari ini (30 Mac), Perdana Menteri akan mengadakan pertemuan dengan Emir Qatar Sheikh Tamim Bin Hamad Al Thani, sebelum menghadiri majlis makan tengah hari di Amiri Diwan.

Memperkukuh kerjasama Malaysia-Qatar yang terjalin sejak sekian lama, merupakan antara agenda utama dan kedua-dua pemimpin dijangka mencarta jalan ke arah kolaborasi ekonomi serta usaha pemulihan pascapandemik, selain bertukar pandangan mengenai isu antarabangsa yang mempunyai kepentingan bersama.

Ini merupakan lawatan rasmi pertama Ismail Sabri ke Qatar selepas dilantik sebagai Perdana Menteri ke-9 Malaysia pada 21 Ogos tahun lepas. – Bernama

See author's posts


Emart, Emart Xpress lancar promosi rendah sempena Aidilfitri

promosi rendah sempena Aidilfitri BARANGAN segar.KEKACANG.

KUCHING: Bersempena Aidilfitri, Emart telah melancarkan pelbagai promosi rendah perayaan di Pasaraya Emart & Emart Xpress dari April sehingga penghujung Mei 2022.

Pelanggan dialu-alukan untuk membeli-belah di Pasaraya Emart & Emart Xpress dengan pelbagai pilihan seperti kurma, sayur-sayuran, buah-buahan, kuih, biskut, makanan ringan dan minuman sepanjang  Ramadan.

Barang hiasan perayaan juga telah disediakan dan dipamerkan seperti hamper, lampu pelita dan pakaian perayaan boleh didapati di cawangan Emart terpilih.

Untuk Hari Raya akan datang, Emart telah menyediakan Sampul Raya Edisi Terhad kepada ahli Emart.

Terdapat 4 rekaan yang berbeza, termasuk Mascot Emart ‘Sara & Wak’ dengan pakaian tradisional Melayu.  Penebusan Sampul Raya Emart telah bermula sejak 4 April 2022, Ahli Emart boleh menebus Sampul Raya dengan setiap pembelian RM100 dalam satu resit di Pasaraya Emart atau Emart Xpress. Tempoh penebusan rekaan ketiga akan bermula pada 18 April 2022. Tempoh penebusan untuk rekaan keempat akan bermula pada 25 April 2022.

Peraduan ‘Teka & Menang’ telah dianjurkan sebagai cara berinteraksi dengan para pelanggan. Pelanggan dikehendaki meneka dengan betul gambar kedai penyewa yang dimuatnaik di halaman Facebook. Gambar kedai penyewa akan dimuatnaik pada setiap hari Rabu, jam 3 petang setiap minggu sehingga 25 Mei 2022. Peserta yang dapat meneka dengan pantas & tepat akan memenangi baucar membeli-belah. Peraduan ini disiarkan di 6 halaman Facebook iaitu Emart Tudan, Emart Riam, Emart Moyan, Emart Matang, Emart Batu Kawa & Emart Tabuan Jaya.

Menanti tibanya Syawal, Emart telah merancang tawaran hebat setiap hari bermula 18 Mei 2022 & juga telah menjadualkan Jualan Sehari pada 23 April 2022, Sabtu ini.

Mulai 25 April 2022, Emart Summer Mall, Samarahan akan meraikan Grand Opening Month. Pelbagai tawaran istimewa dan aktiviti menarik telah direka, termasuk Peraduan Cabutan Bertuah Grand Opening dimana ahli Emart hanya perlu membelanjakan RM 60 dalam satu resit untuk mendapatkan borang penyertaan, dan berpeluang memenangi hadiah berjumlah RM 10,000!!

Pada Ramadan ini, jom Jimat banyak dan lebih selamat dengan tema “Lebih Jimat! Lebih Selamat! Hanya di Emart!” Semua pelanggan diingatkan supaya terus mematuhi SOP yang telah ditetapkan pihak berkuasa.

Semua pembeli diingatkan untuk mematuhi prosedur operasi standard (SOP) yang ditetapkan oleh kerajaan; iaitu mengamalkan penjarakan sosial, memakai topeng muka dengan betul, basuh tangan anda selalu.

Untuk maklumat yang lebih lanjut, sila log on ke Emart Malaysia Facebook https://www.facebook.com/EmartMY/.

Emart mengucapkan Selamat Ramadan dan Selamat Hari Raya kepada semua!

See author's posts


Kembangkan industri halal di Sarawak

LAWAS: Perkembangan industri halal secara global dilihat sebagai satu peluang bagi mengembangkan industri halal di Sarawak.

Timbalan Ketua Menteri Datuk Amar Awang Tengah Ali Hasan menjelaskan bahawa proses pengauditan untuk mendapatkan pensijilan halal di negara ini adalah sangat ketat dan negara dari Timur Tengah dan Asia Tenggara amat yakin dan mengiktiraf proses pensijilan halal Malaysia.

Selain itu, pensijilan halal daripada Jabatan Agama Islam Sarawak (JAIS) akan lebih mudah untuk diperolehi sekiranya telah memperolehi pensijilan BeSS atau MeSTI daripada Kementerian Kesihatan Malaysia (KKM).

Untuk mendapatkan kedua-dua pensijilan ini pula, pemilik perniagaan mestilah mempunyai lesen perniagaan sama ada daripada Majlis Daerah atau Pejabat Daerah.

Awang Tengah yang juga Menteri Pembangunan Bandar dan Sumber Asli II, Menteri Perdagangan Antarabangsa dan Industri, Terminal Perindustrian dan Menteri Pembangunan Usahawan Sarawak menyatakan demikian sewaktu merasmikan Program Kursus MeSS Mesti Halal di Gelanggang Taman Awam Lawas baru-baru ini.

Seterusnya peluang industri halal bukan sahaja kepada orang Islam semata mata tetapi juga turut merentasi orang bukan Islam.“Penerimaan pengguna bukan Islam terhadap produk dan perkhidmatan halal juga meningkat, malah ada kajian mendapati pengguna bukan Islam mempunyai tanggapan yang lebih positif terhadap produk halal khususnya dari segi jaminan kebersihan.

“Hakikatnya kini, majoriti produk dan perkhidmatan keluaran tempatan telah berjaya menembusi pasaran dunia dan diterima oleh negara-negara bukan Islam seperti Brazil, Australia, Jepun, Thailand, Korea Selatan dan China terutamanya yang telah mendapatkan pengiktirafan pensijilan MeSTI dan halal,” tambahnya.

Pada tahun 2019, eksport produk halal bernilai RM40.2 billion atau 41 peratus daripada keseluruhan eksport Malaysia.

Oleh itu, Awang Tengah memberitahu dalam Rancangan Malaysia Ke 11 (RMK11), MINTRED telah menerima peruntukkan berjumlah RM309.3 juta untuk 26 projek pembangunan infrakstruktur perindustrian.

Mengulas lanjut, kerajaan juga giat membina taman perindustrian dan Anjung Usahawan di Limbang dan Lawas.

Ini adalah untuk memberi kemudahan kepada usahawan terutamanya di luar bandar yang masih belum mempunyai premis yang sah dan sempurna bagi memulakan perniagaan.

Bagi Perusahaan Kecil dan Sederhana (PKS) yang berhasrat untuk mengembangkan perniagaan dan memerlukan sokongan dari segi bantuan kewangan, Kementerian yang diterajuinya telah melaksanakan beberapa program bantuan kewangan.

Antaranya ialah seperti Skim Pinjaman Industri Kecil dan Sederhana (SPIKS), Skim Kredit Mikro Sarawak (SKMS), Graduan Ke Arah Keusahawanan (GERAK) dan Usahawan Teknikal dan Vokasional (USTEV).

Bagi meringankan beban beban usahawan dan PKS Sarawak akibat pandemic Covid-19, Kerajaan Sarawak telah memberi moratorium selama 9 bulan kepada SPIKS dan 6 bulan untuk SKMS. Di samping itu, Kerajaan juga memberi faedah percuma selama 3.5 tahun (42 bulan) untuk pinjaman SPIKS dan SKMS.

Sehingga Ogos 2020, kementerian bertanggungjawab telah meluluskan sebanyak RM23.3 juta yang memberi manfaat kepada 278 PKS untuk modal pusingan, pembelian mesin-mesin atau peralatan serta pengubahsuaian premis di bawah Program SPIKS.Turut hadir, Menteri Muda Pembangunan Perdagangan Antarabangsa dan Industri, Terminal Perindustrian dan Pembangunan Usahawan Sarawak, Datuk Naroden Haji Majais, Pengurus Besar SEDC Sarawak, Abdul Hadi Datuk Abdul Kadir, Residen Bahagian Limbang, Ir Ahmad Denney Ahmad Fauzi, Pegawai Daerah Lawas Ladin Atok dan Ketua Masyarakat, Ketua Kaum dan hampir 150 peserta kursus.

Oleh Adeng Edrus

See author's posts


Kelab bersetuju dengan latihan berkumpulan mulai Rabu

LIGA PERDANA INGGERIS

KELAB Liga Perdana Inggerisakan kembali berlatih dalam kumpulan kecil mulai Rabu setelah peringkat terakhir “Projek Memulakan Semula” disetujui pada hari Selasa.

Kelab sebulat suara memilih untuk membolehkan pemain memulakan latihan jarak jauh dalam usaha untuk menyambung semula musim bulan depan.

Bagaimanapun, ketua eksekutif Liga Perdana, Richard Masters mengakui sasaran tarikh untuk kembali beraksi pada 12 Jun mungkin terbukti terlalu bercita-cita tinggi.

“12 Jun adalah pos pementasan; itu bukan komitmen yang tegas dan apa yang tidak ingin kita lakukan adalah terus memindahkannya,” kata Masters setelah pertemuan dengan 20 kelab divisyen satu Inggeris.

“Itu sangat bergantung pada bila kita dapat memulai latihan kontek penuh dan kita harus menjalani proses itu sebelum kita sampai ke tahap itu. Tentu saja kita harus fleksibel.”

Masters mengesahkan ujian akan diteruskan dengan kerap sepanjang tempoh latihan.

“Protokol perubatan yang ketat dengan standard tertinggi akan memastikan semua orang kembali menjalani latihan di persekitaran yang paling selamat,” kata kenyataan Liga Perdana.

Protokol latihan disampaikan kepada pemain dan pengurus minggu lalu sebelum disahkan semasa panggilan persidangan video pada hari Selasa.

Kembalinya Bundesliga Jerman pada hujung minggu telah meningkatkan harapan bahawa Liga Perdana Inggeris dapat mengikutinya.

Tetapi segelintir pemain Liga Perdana tetap prihatin ke atas kembali bekerja sementara virus itu masih tidak dapat dibendung, dengan Britain salah sebuah negara yang paling teruk dilanda krisis.

Bagaimanapun, Setiausaha Kebudayaan Britain, Oliver Dowden berkata dia masih berharap untuk kembali pada pertengahan bulan Jun.

“Saya mengadakan perbincangan yang sangat membina pada hari Khamis dengan FA, EFL (Liga Bolasepak Inggeris) dan Liga Perdana,” kata Dowden kepada Sky News.

“Kami bekerja keras dengan mereka untuk mencuba dan mendapatkannya kembali, mensasarkan pertengahan bulan Jun, tetapi ujian utama adalah keselamatan awam.

“Jika kami dapat menyelesaikannya, kami akan melanjutkannya pada pertengahan bulan Jun. Kami membuat kemajuan yang baik.” – AFP

See author's posts


Sufian bawa ‘nafas baharu’

KEHADIRAN jurulatih tempatan yang baharu, Sufian Ibrahim diyakini mampu membawa nafas baharu kepada landskap pembangunan bola sepak di bahagian Sri Aman.

Pengurus pasukan Sri Aman FA, Awang Putrayusrie Awang Redzuan berkata sentuhan daripada jurulatih yang merupakan anak jati Sri Aman itu mampu memberikan impak yang positif kerana telah berjaya dan terbukti membawa pasukan hingga bergelar juara.

“Beliau (Sufian) telah banyak membawa perubahan dalam sistem permainan sesenuah pasukan yang beliau kendalikan.

“Ia bermula semasa beliau bersama Firdaus Morshidi iaitu ketua jurulatih Maksak Sarawak 2019, yang berjaya mara ke pusingan separuh akhir dan mendapat tempat ketiga pada kejohanan yang diadakan di Pahang.

“Selepas itu, perjalanan karier beliau sebagai jurulatih berkembang sebaik sahaja diamanahkan mengendalikan pasukan Datus United Veteran pada saingan Piala Datuk Francis Harden Hollis 2020 dan muncul bergelar juara,” katanya kepada Utusan Sarawak semalam.

Awang Putrayusrie berkata selepas kejayaan pertama membawa pasukan Datus United Veteran, beliau sekali lagi ditugaskan memimpin pasukan Datus United dalam kancah Liga Sri Aman 2021.

“Tapi sayangnya saingan Liga Sri Aman 2021 belum lagi sampai ke penghujungnya disebabkan pandemik Covid-19, namun setakat empat perlawanan yang ditempuhi Datus United kekal berada di puncak Liga Sri Aman 2021.

“Dalam masa sama sekali lagi beliau (Sufian) telah menerima tugas getir apabila beliau dilantik menjadi ketua jurulatih Sri Aman FA bawah 25 tahun Liga SSC-FAS 2021.

“Kali ini beliau telah membuktikan bahawa jurulatih Kelas B itu mampu membawa pasukan ke peringkat lebih tinggi dengan perubahan corak permainan sehingga mampu bergelar juara dan melakar sejarah dengan mengakhiri penantian selama 30 tahun kejuaraan pasukan Sri Aman,” ujarnya.

Jelas Awang Putrayusrie, dengan titik tolak kejayaan itu, adalah menjadi sandaran agar lebih ramai lagi jurulatih dari bahagian Sri Aman dalam usaha melatih dan melahir pemain bola sepak tempatan berkaliber yang mampu bersaing di peringkat kebangsaan mahupun antarabangsa.

Begitupun, beliau berkata untuk mendapatkan khidmat pemain tempatan Sarawak bukannya mudah, sekali gus memberi cabaran besar serta menuntut pihak berkenaan mencungkil potensi jurulatih sebagai penggerak usaha tersebut.

See author's posts


TVS diperluaskan ke platform digital DTT

KUCHING: Kerajaan merancang untuk memperluaskan Stesen TV Sarawak (TVS) kepada platform digital terrestrial television (DTT), kata Ketua Menteri, Datuk Patinggi Abang Johari Tun Openg.

“Ia akan bersiaran menerusi MYTV dan langganan bulanan secara percuma,” katanya.

Beliau berkata demikian ketika berucap Merasmikan Stesen TV Sarawak (TVS) di Pusat Konvensyen Borneo Kuching (BCCK) di sini, semalam.

Majlis pelancaran disempurnakan oleh Yang di-Pertua Negeri, Tun Pehin Sri Abdul Taib Mahmud dan turut dihadiri isteri beliau, Toh Puan Datuk Patinggi Ragad Kurdi Taib.

Ketua Menteri berkata, untuk tahun ini TVS bersiaran secara percubaan dengan Astro dan adalah penting untuk TVS bersiaran secara percubaan untuk tempoh tertentu bagi kestabilan tenikal dan perjalanan kerja yang menepati standard industri.

Sementara itu, Abang Johari berkata, dalam tempoh tiga tahun kebelakangan ini, Sarawak berada pada landasan yang tepat dalam usaha mendigitalisasi pelbagai sektor ekonomi.

Oleh itu katanya, semua pihak terutamanya bakat muda di negeri ini harus pandai mengambil peluang daripada penubuhan TVS ini.Beliau juga berharap, TVS tidak akan terbatas pada program tempatan sahaja tetapi tidak sabar untuk menjadi pemain serantau dan memaparkan pelbagai tempat menarik di seluruh dunia.

“Untuk melakukan ini, golongan yang kreatif mesti melabur dalam pengetahuan baharu dan teknologi canggih.

“Satu-satunya cara untuk kita mencapainya ialah kita mesti bermula dari sekarang. Saya mengajak semua orang kreatif kita untuk mengorak langkah hebat bersama TVS,” katanya.Dalam pada itu, Abang Johari juga berharap TVS akan memainkan peranan penting dalam menggilap bakat yang ada di negeri ini untuk diketengahkan ke peringkat nasional dan antarabangsa.

“Siapa yang tidak kenal dengan Dayang Nurfaezah, Bob, Miss Malaysia World, Dewi Liana dan terbaru Fransisca Luhong, iaitu Miss Universe Malaysia, semuanya Anak Sarawak.

“Saya percaya banyak lagi bakat di luar sana yang belum digilap dan diberi peluang untuk menonjolkan diri,” ujarnya.

Turut hadir, Timbalan-timbalan Ketua Menteri, Pengerusi Sarawak Media Group (SMG) Dato Norhayati Mohd Ismail, menteri-menteri Kabinet Kerajaan Persekutuan dan negeri dan banyak lagi tetamu kehormat yang lain.

Oleh Akmal Adib Yusup

See author's posts


PANDANG YANG SATU KEPADA YANG RAMAI

PANDANGAN dalam konteks penilaian sesuatu berdasarkan penglihatan dan pemerhatian, amat subjektif sifatnya.  Walaupun sesuatu yang dilihat berupa konsep yang sama, akan tetapi, bukan bererti tafsiran atau penjelasannya serupa.  Seandainya diletakkan sesuatu objek di atas meja untuk dilihat oleh sepuluh orang, pasti akan terkesan sekurang-kurangnya dua atau tiga tafsiran atau penjelasan yang berbeza untuk memerihalkan tentang objek berkenaan.

Situasi sedemikian bukanlah aneh atau pelik, akan tetapi sesuatu yang lumrah.  Pemerihalan yang sedemikianlah yang antara lain disiratkan dalam ungkapan, ‘rambut sama hitam, hati lain-lain’.  Walaupun dalam konteks peribahasa ini menyentuh secara khusus tentang hati atau perasaan, tidak bermakna hal berkenaan tidak dapat ditautkan dengan pandangan atau persepsi.  Bertitik tolak daripada pandangan mata, akan tersalur input dalam bentuk mesej kepada otak dan selanjutnya akan tersalur kepada nubari.  Daripada situ, akan lahir penilaian dan pentafsiran berdasarkan ‘kemampuan’ daya fikir masing-masing, di samping membangkitkan reaksi emosi terhadap objek yang dilihat. Lantaran, apa-apa yang terpampang di hadapan mata, tidak semestinya ditafsir dalam kerangka penilaian atau mendatangkan kesan emosi yang serupa.

Apabila berbicara tentang subjek ini, penulis terimbau seni kata sebuah lagu lama, Ilham Pujangga nyanyian Ismail Haron, iaitu,  ‘pandang yang satu kepada yang ramai, pandang yang ramai kepada yang satu’. Ungkapan berkenaan, jika ditafsirkan secara mendalam, membawa pengertian yang amat bermakna dan berguna dalam menempuhi kehidupan. Pada peringkat awal, penulis tidak sedikitpun terkesan apabila mendengar ungkapan berkenaan didendangkan.  Suatu perkara yang lumrah memandangkan pada ketika itu, usia masih pada peringkat awal remaja, di samping itu, lagu hanya dianggap sebagai satu bentuk hiburan semata-mata.  Lantaran itu, tidak wujud keinginan atau keterujaan untuk memahami dan mendalam apa-apa yang disiratkan sebalik seni kata berkenaan.

Namun, setelah mula berjinak-jinak dalam ranah kepenulisan, apa-apa yang tersurat, cenderung untuk ditafsirkan secara tersirat.  Keterujaan untuk melihat perspektif yang berbeza, berupa cabaran bagi diri.  Apatah lagi apabila diwara-warakan gesaan untuk berfikir luar daripada kotak kelaziman atau thinking out of the box.   Apabila terdengar kembali lagu Ilham Pujangga didendangkan (bukan oleh penyanyi asalnya) dalam persembahan bangsawan oleh Dewan Bandaraya Kuala Lumpur (DBKL) semasa extra turn suatu ketika dahulu, timbul keterujaan untuk menyelami secara mendalam apa-apa yang tersirat di sebalik ungkapan berkenaan.  Bagi penulis, terselit falsafah mendalam yang perlu dirungkaikan.

Persoalan pertama yang timbul adalah, bagaimanakah penautan kaedah melihat atau memandang seseorang (ataupun objek) ditautkan dengan memandang kelompok manusia yang ramai (atau banyak)?  Apakah kesignifikannya?  Mungkin bagi berlainan orang, berlainan tafsirannya.  Namun, bagi penulis, hal sedemikian membawa dua pengertian yang berbeza, akan tetapi kedua-duanya amat bermakna untuk memahami kehidupan, iaitu dari aspek ketuhanan, dan kemanusiaan.

Menghayati ungkapan berkenaan dengan melaraskan sisi pandangan dalam konteks ketuhanan dalam konteks agama Islam, aspek keesaan Allah yang disebut al ahad berupa teras bagi umatnya meletakkan ‘keyakinan’ bahawa tiada kuasa lain, selain-Nya, yang harus serta berhak disembah. Tuhan yang memiliki 99 nama (asma’ul husna), bersesuaian dengan sifat-Nya. Hakikat yang jelas tersurat dalam al-Quran, yang kira-kira bermaksud:

“Dialah Allah, tidak ada Tuhan (yang berhak disembah) melainkan Dia. Dia mempunyai Asma’ul Husna (nama-nama yang baik).” (Surah Thaa Haa : 8)

Surah yang menjelaskan tentang keesaan Allah yang memiliki 99 nama-nama terbaik. Tuhan yang mencipta alam semesta serta segala apa yang ada di dalamnya.  Bersandarkan hakikat sedemikian, apabila terlaras pandangan kita sebagai insan biasa tentang keesaan-Nya, sewajarnya tidak terbias kanta pandang daripada melihat akan kewujudan bukan sahaja manusia itu sendiri, akan tetapi makhluk-makhluk, tumbuhan serta elemen-elemen lain yang tanpa sangsi, pun tanpa kita sedari, mentasdikkan keesaan-Nya, dengan kaedah yang tersendiri.

Namun, sebagai insan yang lemah, wujud kecenderungan manusia ‘melupai’ hakikat sedemikian akibat desakan serta godaan yang hadir dalam pelbagai bentuk, demi meneruskan kelangsungan hidup.  Lantas, pandangan kepada Yang Satu yang ‘meminjamkan’ kehidupan itu, acap kali terbias.  Apatah lagi untuk melihat keberadaan ‘komponen-komponen’ lain yang menjadi pelengkap dalam sketsa kehidupan yang teramat subjektif penentuan jangka hayatnya.  Pelarasan pandangan kepada bentuk ‘keakuan’ lebih menguasai diri.

Hal yang sedemikianlah sebahagian daripada aspek yang turut terkait apabila ungkapan di atas dilihat dalam konteks kemanusiaan atau insaniah.  Dalam pelbagai ranah, konsep kesatuan dan kekitaan berupa komponen yang mengikat kelompok manusia dalam kerangka ‘kekeluargaan’.  Komponen yang mengarah kepada kesepaduan, kesepakatan, keharmonian serta kedamaian.  Kesatuan dalam erti kata, satu entiti yang bergerak untuk menzahirkan suatu matlamat ke arah kebaikan, di samping mengelak daripada unsur kebejatan atau yang bersifat negatif.  Kesatuan yang lahir daripada satu kelompok yang ramai bilangan ahlinya, sama ada yang berupa institusi kekeluargaan, organisasi, kepartian, mahupun kenegaraan.

Andai dilihat secara teorinya, dalam kerangka yang dinyatakan, setiap satunya memiliki ‘ketua’ yang menjadi ‘nakhoda’ yang dipertanggungjawabkan untuk mengemudikan bahtera perjuangan.  Ketua yang memenuhi kriteria-kriteria tertentu yang melayakkannya untuk tujuan berkenaan.  Ketua yang mampu melihat dari skop pandangan yang meluas, di samping mengambil kira keberadaan semua dalam entiti berkenaan.  Apa-apa keputusan mahupun tindakan harus bersandarkan pada kehendak serta aspirasi secara menyeluruh dan bukannya bersifat ‘keakuan’ ataupun ‘pengelompokan’.  Dengan erti kata lain, penerapan unsur keadilan untuk semua.  Sifat seperti yang terkandung dalam konteks ketuhanan, iaitu al-‘adl.  Demikian juga halnya dengan setiap daripada kelompok yang ramai tidak seharusnya bersikap keakuan dan melihat segala apa tuntutan dan kemahuan diri sendiri harus disantuni.  Skop pemikiran wajar dilaraskan pada kewujudan diri dalam arena yang menampilkan kepelbagaian unsurnya.

Namun, persoalannya sejauh manakah kemampuan kita untuk menterjemahkan apa-apa yang disiratkan dalam ungkapan ‘pandang yang satu kepada yang ramai, pandang yang ramai kepada yang satu’ ini sebagai amalan?  Sememangnya sukar untuk memberikan suatu jawapan yang tepat.  Segala-galanya terletak pada kemahuan diri sendiri di samping penerapan aspek keimanan dan ketakwaan yang kukuh.  Bukanlah penulis insan ‘warak’ atau ahli filsuf.  Sekadar peninta ilham yang teruja untuk menyelami setiap apa yang tersirat sebalik ungkapan bermakna yang terucap dan tersurat.  Pandangan yang semestinya tidak sekata dan senada dengan insan-insan lain.

Lindungi diri, lindungi bangsa, lindungi negara!

See author's posts


SME Bank, SME Corp peruntuk RM50 juta

KUALA LUMPUR: SME Bank telah menandatangani persetujuan dengan SME Corporation Malaysia (SME Corp) bagi menawarkan pembiayaan modal kerja tetap di bawah kemudahan Modal Kerja@BAP untuk usahawan Perusahaan Kecil dan Sederhana (PKS) yang terjejas akibat pandemik Covid-19 melalui peruntukan dana berjumlah RM50 juta.

Menteri Pembangunan Usahawan dan Koperasi (MEDAC), Tan Sri Noh Omar berkata, Modal Kerja@BAP merupakan usaha sama dua buah agensi di bawah seliaan MEDAC yang berjaya menyepadukan bantuan menyeluruh khusus untuk membawa perniagaan PKS ke aras lebih tinggi.

Dalam kenyataannya baru-baru ini beliau berkata, sejak diperkenalkan pada 2011, kerajaan melalui SME Corp telah menyediakan dana pusingan sebanyak RM151.5 juta bagi Program BAP, yang mana, SME Bank telah bertindak sebagai agensi yang mengurus dan mengagihkan dana ini.

“Kerajaan yakin 2022 akan menjadi tahun untuk sektor PKS terus bangkit dan meningkatkan trajektori pertumbuhan.

“Ini disokong dengan Bajet 2022 yang memperuntukkan sebanyak RM14.2 bilion kepada sektor PKS serta Pelan Pemulihan Nasional (PPN) yang memberi fokus terhadap pemacuan pemulihan ekonomi, memastikan kelestarian dan kemapanan serta pada masa yang sama mendorong peningkatan teknologi dan inovasi,” jelas Noh.

Menurut Ketua Pegawai Eksekutif SME Corp Malaysia, Rizal Nainy, masih terdapat banyak PKS yang memerlukan suntikan dana bagi memastikan mereka dapat terus beroperasi semasa dan pasca-pandemik Covid-19.

“Pembiayaan modal kerja tetap ini bertujuan untuk membantu PKS yang terjejas akibat pandemik meneruskan operasi syarikat dengan cara memudahkan proses mendapatkan pembiayaan melalui penggunaan format penilaian yang lebih ringkas dan fokus kepada jenis pembiayaan yang diperlukan.

“Usahawan PKS dapat memanfaatkan dana ini kerana tidak perlu mengeluarkan dana tambahan kerana syarat cagaran lima peratus daripada jumlah pembiayaan diambil terus daripada pembiayaan yang diluluskan,” kata beliau.

Sementara itu, Presiden Kumpulan/Ketua Pegawai Eksekutif SME Bank, Aria Putera Ismail berkata, sebagai agensi yang bertanggungjawab untuk menguruskan dana tersebut, SME Bank telah meluluskan pembiayaan kepada 542 buah syarikat dengan nilai pembiayaan RM247.35 juta sejak 2011.

“SME Bank dan SME Corp telah bersetuju memberi fleksibiliti ini kepada PKS bagi menggunakan dana RM50 juta tersebut untuk pembiayaan modal kerja tetap yang merangkumi perbelanjaan operasi, gaji dan lain-lain.

“Sebelum ini, pembiayaan modal kerja bagi BAP adalah terhad untuk projek ubahsuai, pembelian bahan mentah serta inventori. Jumlah pembiayaan adalah sehingga RM500,000 bagi setiap syarikat dengan kadar keuntungan sebanyak empat peratus setahun,” tambahnya.

Program BAP dibuka kepada semua usahawan PKS yang memenuhi syarat-syarat iaitu mempunyai sijil status pendaftaran PKS, memenuhi definisi PKS, telah melalui atau bersedia untuk melalui penilaian SCORE/ MCORE oleh SME Corp.

Untuk maklumat penuh berkenaan Kemudahan Modal Kerja@BAP, sila layari laman web www.smebank.com.my atau www.smecorp.com.gov.my atau hubungi Pusat Khidmat Pelanggan SME Bank di 03- 26037700. – Bernama

See author's posts


1.67 juta terkorban akibat pencemaran udara

NEW DELHI: Udara yang bertoksik membunuh lebih ramai rakyat India pada tahun 2019 berbanding pada tahun 2017,lapor AFP pada Selasa.

Kajian jurnal tersebut menyatakan bahawa pencemaran udara di negara itu meragut nyawa seramai 1.67 juta orang, iaitu membentuk 18 peratus daripada jumlah kematian keseluruhan di India.

India yang menunjukkan pertumbuhan ekonomi yang seiring dengan korban manusia akibat kualiti udara buruk, pernah mencatatkan angka kematian sejumlah 1.24 juta orang, atau 12.5 peratus pada 2017.

Analisis mendapati pencemaran mengakibatkan penyakit pulmonari obstruktif kronik, jangkitan respiratori, barah paruparu,penyakit jantung, strok, diabetes, gangguan pra kehamilan dan katarak.

Tambah jurnal itu, New Delhi yang menjadi ibu negara paling tercemar di dunia,merekodkan impak ekonomi tertinggi per kapita.

Angka kematian pada 2019 membawa kepada kerugian sekitar AS$36.8 bilion,atau 1.36 peratus daripada Keluaran Dalam Negara Kasar (KDNK) India, dengan negeri Uttar Pradesh dan Bihar yang miskin dan padat populasi mengalami kerugian ekonomi tertinggi.

“Pemulihan kualiti udara di seluruh India sepanjang tempoh perintah kawalan pergerakan semasa pandemik Covid-19,dan kenaikan semula paras pencemaran semasa perintah itu dilonggarkan, memberi maklumat berharga tentang hubungan antara pengurangan pencemaran udara dengan aktiviti manusia,” tambah laporan itu.

Pemerintah India dalam satu kenyataan berkata, negara itu perlu melabur lebih khusus dalam program kawalan pencemaran jika mahu mencapai hasrat menjadi ekonomi AS$5 trilion pada 2024, berbanding sekitar AS$2.9 trilion sekarang ini.

Tiga bandar utama India – New Delhi,Kolkata dan Mumba pernah tercatat dalam senarai 20 bandar paling tercemar di dunia, menurut laporan syarikat teknologi kualiti udara Switzerland, IQAir pada Selasa.– AFP

See author's posts


DUN Sarawak lulus RUU anti lompat parti

KUCHING : Dewan Undangan Negeri (DUN) Sarawak hari ini meluluskan Rang Undang-Undang (RUU) Perlembagaan Negeri Sarawak (Pindaan) (No.2) 2022 bagi melarang wakil rakyat yang dipilih, melompat parti.

RUU berkenaan yang dibentangkan Timbalan Menteri di Jabatan Premier Sarawak (Undang-Undang, MA63, Hubungan Negeri-Persekutuan), Datuk Sharifah Hasidah Sayeed Aman Ghazali disokong 77 Ahli Dewan Undangan Negeri (ADUN).

Sebelum itu, tiga ADUN mengambil bahagian dalam perbahasan RUU berkenaan iaitu Datuk Seri Huang Tiong Sii (GPS-Repok), Safiee Ahmad (GPS-Daro) dan Violet Yong (DAP-Pending).

Sharifah Hasidah berkata, RUU itu memperuntukkan bahawa seorang wakil rakyat yang menganggotai parti politik, akan berhenti menjadi ahli Dewan Undangan Negeri (DUN) dan ahlinya atau kerusinya hendaklah kosong serta-merta jika dia meletakkan jawatan atau berhenti menjadi ahli parti politik itu dengan rela hati.

“Perkara yang sama juga terpakai kepada calon Bebas atau setelah dipilih ke DUN sebagai anggota Bebas, kemudiannya menyertai parti politik.  Kemudian, beliau akan berhenti menjadi ahli DUN.

“Bagaimanapun, RUU itu juga memperuntukkan keadaan di mana keahlian DUN tidak akan terjejas,” katanya ketika membentangkan RUU Perlembagaan Negeri Sarawak (Pindaan) (No 2), 2022 dalam persidangan DUN di sini.

Katanya, seseorang Ahli Dewan Undangan (ADUN) hendaklah kekal sebagai ADUN apabila pembubaran atau pembatalan pendaftaran parti politiknya; peletakan jawatannya daripada keahlian parti politiknya apabila dipilih sebagai speaker; atau penyingkiran  keahliannya daripada parti politiknya.

Oleh itu, RUU itu bertujuan menambah Perkara 16B baharu, menggantikan fasal (6) dan (7) Perkara 17 yang sedia ada dalam Perlembagaan Negeri Sarawak.

Pindaan ini juga memperuntukkan kemaasukan takrif istilah ‘parti politik’ dalam Perkara 44 (di bawah seksyen tafsiran) Perlembagaan Negeri Sarawak.

Dalam pada itu, RUU tersebut bertujuan untuk meminda Perkara 33 Perlembagaan Negeri Sarawak, untuk membolehkan dewan meluluskan resolusi atau mana-mana resolusi masa depan, yang akan membolehkan pengeluaran wang daripada Kumpulan Wang Disatukan Negeri dengan cara disediakan oleh atau selaras dengan kedua-dua Undang-undang Negeri dan Persekutuan.

Pembentangan RUU Anti-Lompat Parti itu susulan kelulusan Rang Undang-undang Perlembagaan (Pindaan) (No 3) 2022 yang meminda Jadual Kelapan Perlembagaan Persekutuan di Parlimen pada 28 Julai awal tahun ini.

Oleh kerana pindaan itu adalah dalam ‘peruntukan penting’ di bawah Jadual Kelapan Perlembagaan Persekutuan, adalah perlu bagi Perlembagaan Negeri mempunyai peruntukan serupa atau yang mempunyai sebahagian besar kesan yang sama dan tidak bercanggah dengan peruntukan penting seperti yang diperuntukkan di bawah Perkara 71 (4) Perlembagaan Persekutuan.

Oleh NUR AIN OTSMAN

See author's posts


MPS bidas dakwaan media sosial

SIBU: Timbalan Pengerusi Jawatankuasa Penjaja Kecil dan Pasar Majlis Perbandaran Sibu (MPS), Augustine Merikan membidas dakwaan dalam media sosial yang mendakwa MPS bersikap tidak adil terhadap penjaja Dayak di Pasar Tamu Indah.

Menurutnya, dakwaan dalam media sosial itu bukan gambaran yang sebenar dan menyifatkan mereka yang mengeluarkan kenyataan itu sebagai tidak bertanggungjawab.

“Dakwaan yang mengatakan Pasar Tamu Taman Indah telah dimonopoli oleh satu kaum sahaja adalah tidak benar.

“Semua kaum tanpa mengira bangsa dan agama boleh berniaga di situ selagi mereka mempunyai lesen daripada pihak majlis,” jelasnya.

Beliau memberitahu, apabila pasar tamu tersebut dipindahkan dari Jalan Mahsuri ke Jalan Indah pada 1 Ogos lepas, ramai bimbang ia tidak akan dikunjungi orang ramai.

“Kita telah menerima pelbagai pertanyaan mengapa pihak majlis mahu memindahkan pasar tamu ini ke tempat baharu.

“Namun kita tidak menyangka hampir 2,000 orang datang berkunjung ke Pasar Tamu Indah ini setiap hujung minggu,” ujarnya.

Katanya, bermula dengan hanya 114 penjaja, jumlah penjaja di Pasar Tamu Indah meningkat kepada 135 penjaja dengan majoriti penjaja adalah kaum Cina.

“Beberapa penjaja Dayak turut berniaga di situ dan memandangkan masih ramai yang belum mendapat permit atau lesen, mereka terpaksa berniaga di kawasan berumput di tepi jalan,” ujarnya lagi.

Augustine berkata, mereka hanya akan dibenarkan berniaga di kawasan bersimen selepas memperolehi lesen yang dipohon daripada MPS.

“Kita berharap agar mereka bersabar dan memahami keadaan ini. MPS mahu berlaku adil kepada semua pihak,” kata beliau.

Turut hadir, Timbalan Pengerusi MPS, Bujang Zainudin Abdul Majid dan Pengerusi Jawatankuasa Penjaja Kecil dan Pasar MPS, Albert Tiang.

Oleh Akun Giman

See author's posts


Habibah Pengerusi JK Khas tangani isu gangguan seksual, buli

DATUK Dr Radzi Jidin menyerahkan watikah pelantikan kepada Habibah Abdul Rahim di KPM, Putrajaya, Rabu lalu.

KUALA LUMPUR: Bekas Ketua Pengarah Pendidikan Datuk Dr Habibah Abdul Rahim dilantik secara rasmi sebagai Pengerusi Jawatankuasa (JK) Khas Bagi Meneliti dan Menambah baik Prosedur Pengendalian Kes Gangguan Seksual dan Buli di Institusi Pendidikan bawah Kementerian Pendidikan.

Menteri Kanan Pendidikan Datuk Dr Radzi Jidin berkata, penubuhan jawatankuasa khas ini merupakan antara pendekatan kementerian untuk mendapatkan solusi terbaik dalam menangani kes gangguan seksual dan buli.

Selain Habibah, turut menerima watikah pelantikan Rabu lalu ialah tujuh ahli jawatankuasa berkenaan yang merupakan individu berpengalaman luas dan mempunyai latar belakang profesion berbeza termasuk pensyarah, kaunselor, pegawai undang-undang serta wakil badan bukan kerajaan.

Mereka terdiri daripada Datuk Sutinah Sultan, Datuk Sulaiman Wak, Prof Datin Mariani Md Nor, Lt Kol Bersekutu (PA) Aminuddin Awang, Datuk Wan Mohamad Sheikh Abdul Aziz, Prof Madya (Kehormat) Datuk Dr Sundramoorthy dan ACP Siti Kamsiah Hassan.

“Kami yakin serta percaya dengan pengalaman dan kepakaran ahli-ahlinya, jawatankuasa khas ini akan dapat membantu kementerian meneliti secara mendalam dan seterusnya mengesyorkan pelan tindakan bersesuaian,” katanya dalam satu hantaran di Facebooknya, semalam. – Bernama

See author's posts


PGA rampas lebih 1.8 tan ketum

KANGAR: Pasukan Gerak Am (PGA) Batalion 3 Bidor, Perak dan Batalion 18, Pengkalan Hulu, Kroh, Perak berjaya merampas  lebih 1.8 tan daun ketum bernilai RM52,140 dalam lima siri rampasan Ops Wawasan Kedah/Perlis sejak Ahad hingga Selasa lepas.

Komander Briged Utara, SAC Abdul Ghani Mohamad Ji berkata, anggota PGA merampas tujuh guni putih berisi daun ketum seberat 280 kilogram (kg) bernilai RM8,400 selepas tujuh lelaki bermotosikal bertindak mencampak kesemua guni tersebut di Kilometer 24, Jalan Pauh-Padang Besar ketika dikejar oleh anggota pada jam 12 tengah hari Selasa lepas.

Dua jam selepas itu katanya, anggota PGA merampas 24 guni putih mengandungi daun ketum seberat 511 kilogram (kg) bernilai RM15,330 di sebuah bangsal yang dijadikan sebagai tempat pembungkusan daum ketum di Ladang Getah, Kampung Kubang Tiga, Chuping.

Dalam rampasan ketiga jam 3.45 petang, PGA merampas dua guni putih berisi daun ketum seberat 37 kg bernilai RM1,110 dan sebuah motosikal jenis Honda EX5 dianggarkan bernilai RM3,800 berhampiran tiang Tenaga Nasional Berhad (TNB) BKH-PB G 0936 Sempadan Malaysia-Thailand, Padang Besar.

“Anggota PGA terserempak dengan dua lelaki menaiki motosikal dalam keadaan mencurigakan dan menyedari kehadiran anggota, kedua-dua kedua suspek melarikan diri dan meninggalkan motosikal serta dua guni berisi daun ketum itu.” katanya, dalam kenyataan, di sini semalam.

Pada Selasa lalu, anggota PGA berjaya merampas 19 guni daun ketum seberat 750 kg bernilai RM45,000 dan sebuah kenderaan pancuan empat roda dianggarkan bernilai RM45,000.

Bagaimanapun katanya, sekumpulan lelaki yang sedang memunggah beberapa guni dari kenderaan itu melarikan diri ke belukar berhampiran.

Abdul Ghani berkata, pada Ahad lalu anggota PGA menemui 14 plastik hitam berisi daun ketum seberat 210 kg  dan empat guni putih mengandungi daun ketum seberat 100 kg dengan nilai keseluruhan RM9,300 di sebuah bangsal tidak bernombor di ladang kelapa sawit, Kampung Kubang Tiga, Chuping.

Beliau berkata, kesemua barang rampasan diserahkan kepada Ibu Pejabat Polis Daerah Padang Besar untuk tindakan lanjut dan kes disiasat di bawah Seksyen 30(3) Akta Racun 1952. – BERNAMA

See author's posts


Nyelai Tang Amat

Tusun Ke-21

NITIHKA pansik teori Infraed (IR) Light for Ghost Hunting, Sains Fizik (Theoretical Physicist – Albert Einstein & Sains Spiritual), ujan nyala, endang tanda Antu Bunsu Petara tauka Antu amat-amat bisi datai; laban sida nya roh @ tauka disebut Eletromagnetic Energy – Negative Energy, semina ulih diau ba utai ti chelap, enda angat tauka mambam. Engergi Negatif @ Antu, roh jai enda ulih diau ba endur ti angat. Kelimpah ari nya, sida tu mega rindu diau ba endur ti petang sereta sunyi. Nya mega kebuah, Antu endang selalu ngayanka diri maya malam hari laban maya nya dunya chelap. Antu @ energi negatif enda ulih dibunuh (dimusnah @ destroyed), tang ulih bebali (transformed).

BILLY DIGERAU ANTU

“Ngasaika diri bisi penemu mimit ti diberi apai aku Lidom, aku pan berasai temegah ati. Apai, aku diatu enda takutka antu, enti sema iya deka ngachau aku. Dini-dini endur sebelah tanah enda mih aku takut,” ku Billy

“Oo…, anang munyi nya! Enti kitai madahka diri enda takut, udu endar antu deka ngipa kitai. Iya sigi udu deka nguji kitai,” pia ku timbal Lidom.

Ba bulan Jun 2000, hari nya iya udah besemaya enggau menantu iya laki Jawai deka ngasu begiga sebelah babas ke Ulu Seteras. Deka begigaka jelu mih ku jaku. Taja udah besemaya, tang menantu iya nya enda nyadi enggau laban enda diasuh bini iya.

“Tumu kitai pulai pagila. Enti nyau datai ke malam lagi dek bejalai, kelalu lelak dek driba pagila. Enda ibuh enggau Apai Chie mih dek,” ku bini menantu iya nya.

Ninga munyi nya Billy pan mupuk kediri urung pukul 11.00 pagi nya. Iya enda tentu berumban iga bejalai. Taja jalai nya ngerenchah temuda, enggau kebun getah, madang engkabang, tang tawas. Nya endang jalai sida semenua nya ke kebun, ke umai tauka jalai sida nangkal getah ke ulu Sungai Selabi, pati Sungai Kabah, dalam menua pegai Kanowit. Udah bejalai umbas iya penyauh, ngetu ga iya belelak. Mata iya seruran gining-gining malik kiba kanan.

BILLY DIKACHAU ANTU

Datai ba Sungai Selabi ba kebun Apai Jerine iya ngetu enda lama. Udah nya bejalai baru lalu melungguang ke sepiak Enda lama udah nya iya pan tedingaka nyawa orang ngangau.

“Oi  oi  oi…!” ku nyawa orang nya.

“Endai…, ni iya ke enda enggau dih! Lapa madah enda, ka iya enggau…,” ku Billy bejaku kediri enggau ati ti andal. Iya pan ngetu lalu nganti orang ti ngangau nya datai. Anti datai, enda ga datai.

“Endai, nama iya tu beduan aku! Iya ngangau, dianti enda ga datai-datai,” ku iya mutap kediri.

Puas ti nganti iya pan mupuk bejalai baru, lalu datai ba siti lebak, mansa kebun sida Saing. Datai iya ba sungai Senikal, ulu sungai Selabi, dinga iya ngangau baru ga nyawa orang nya.

‘Oi oi oi,” ku nyawa orang nya ngangau baru.

“Chih…, ngayahka aku iya nya. Iya pinta anti, enda ga datai-datai,” ku iya muchau kediri.

Dianti-anti iya baru ga orang ti ngangau nya, nadai ga datai. Iya pan bejalai baru, jauh-sejauh. Bejalai ngetu, bejalai ngetu ga iya, laban ti deka nganti orang ti ngangau nya.

Datai enda jauh ari Nanga Senikal, sepi asai tubuh iya, asai ti dijuka orang. Asai ke dua tubuh, ku iya.

“Bah…, nyelai amai utai tu,” ku iya bejaku kediri. Udah nya, asai ke dua tubuh, asai ke bisi orang enggau begulai bejalai, tang tubuh nadai dipeda. Enda ga ibuh ke utai nya lalu majak bejalai. Iya nyau berasai enda takut agi, laban asai ti bisi orang enggau bejalai.

Iya pan majakka pejalai diri ke ulu sungai besehari-sehari nya. Nadai kerus utai didinga. Nadai meda jelu. Lachau nadai mih didinga kerus. Iya pan bejalai baru ngulu Sungai Teras @ Seteras lalu tama Sungai Maba, ke sepiak, ke Selepung, melunggang ngagai ulu Sungai Rantau Panjai, hari pan nyau malam. Udah nya iya lalu melunggang ke ulu Sungai Semanang lalu datai ba madang engkabang sida Apai Radin. Datai dia, iya pan duduk belelak duduk lalu ngidupka api kebait. Enda lama udah nya iya pan meda puchuk engkabang nyau beselelai baka ke dipangkaka ribut kudi. Baru deka nyengkau senapang, dinga utai nyau munyi indu gamang datai. Mayuh amai bunyi.

“Mum mum mum bek bek bek….!”

“Bah, nama utai tu? Nyelai amai bunyi,” ku Billy bejaku kediri.

Maya nya urung pukul 7.30 malam, udah petang amat. Iya pan ngidupka lampu kebait, lalu nengau ngagai tunga utai ti memunyi nya. Tengau, nadai ga dipeda. Munyi utai nyau majak.

“Mum mum mum bek-bek bek….!  Kekadang ngemesil ga munyi utai nya; munyi ular.

“Apu ular nya. Kada enda ular belalang?!” ku Billy nanya diri empu

Udah nya nyau nemu-nemu ati iya. Utai nya mansa iya beribut-beribut. Nadai utai bukai mih nya, sigi antu. Bisi ga ati iya deka nyebut utai ti udah diajar apai iya Lidom, enda ga iya kempang, laban empai bangat takut iga. Udah nya iya lalu besampi.

“Enti kita nya antu jai, anang ngachau aku. Kitai tu ga sama bejalai begigaka utai, begigaka pemakai. Rari kita, anang ngachau aku. Tu senapang ti dibai aku tu, anang main-main kita enggau aku,” pia ku sampi tudah Billy.

Udah iya pan majak ngidupka api kebait. Munyi utai nya majak memunyi ke ulu, ke ili, begulang-galu. Ama nya datai ari ili, ama nya datai ari ulu. Kekadang munyi ke ngelingi iya utai nya memunyi. Taja pia, iya enda ibuhka utai nya lalu majak nyuluh pama. Enda ga ngerenjang bulu pegu, ku iya.

ENDA PEDULIKA ANTU NGACHAU

Iya sigi nemu nya antu, laban nadai dipeda. Engka antu ti deka nguji iya, laban iya udah madahka diri enda takutka antu. Iya majakka pejalai diri ti nyuluh lalu datai ba Sungai Mali dalam Sungai Semanang, pati Sungai Kabah. Bukit Mali nya sigi beberita bendar, tegal menua nya ti selalu endur orang ninga bunyi antu, kenu ku orang tuai. Enti maya orang bisi rabat, suah orang ninga munyi orang ti betabuh ba endur nya. Enda mayuh orang ti berani bejalai ngasu ba menua nya. Kenu ku orang tuai, menua nya endang diuan antu gerasi. Endang bisi balai nyabung ba endur nya.

Ari Sungai Semanang nya Billy pan majakka pejalai diri ke ili tang nadai utai ulih agi. Kaki pan nyau jampat nyingkang, udah ti nginga utai  nyelai nya tadi. Urung sepuluh minit udah bejalai, dinga iya bunyi utai merentum, munyi pengelabuh punggu mesai pala ba senentang kebun sida Puso. Tekenyit, asai ke deka luput asai ninga, utai munyi nya.

“Apuuu…, pama antu di menua tu, nih! Beduan aku amat sida tu. Lagi mih, engka kita deka nguji aku!” ku Billy ngeransi kediri.

Udah nya lalu disepu iya puchau selindung ti diajar apai iya ngelama tu. Nya baru utai nya badu memunyi. Iya pan berasai lantang ati majakka pejalai diri. Urung  setengah jam pejalai pengudah nya, iya pan datai ba senentang pendam Lubuk Birah ti enda jauh ari rumah panjai sida iya empu. Rumah panjai sida nya genturung pendiau rumah panjai dalam Skim  Puru Nnanga Tada, Kanowit. Tekenyit baru ga iya ninga munyi utai ti ngempaska papan, tunga ke pendam. Enggai badu-badu mih antu tu beduan aku, ku ati iya. Enda iya peduli utai nya, laban iya nemu nya endang antu, ti deka ngerau iya. Datai di rumah diri empu iya pan berasai senang ati, laban udah nemu diri idup.

BALA AKI BUGAP NANYA PEJALAI BILLY

Tumu pagi nya, bini iya pan nusi mimpi diri ngagai Billy. Bini iya bemimpi meda aki Bugap ti lama udah danjan, nanya iya. Aki Bugap tu nguluka bala antu ngasu. Mayuh bala antu enggau iya. Bala antu nya mih ti nanyaka pejalai iya. Kira ke deka berandau enggau iya mih bala antu nya.

Ingat kita, wai, bansa antu ti nguji deka ngachau Billy nya, kini? Sigi amat mayuh bansa antu di dalam kampung tauka babas? Uji kitai sama berunding, nama kebuah antu udu ngachau mensia maya orang nya kediri, tang jarang amat kitai ninga dua iku orang tauka lebih kala dikachau antu?

(Cherita tu ditusi Billy Anak Lidom,  Rumah Intai, Nanga Tadi, Skim Puru Nanga Tada, Kanowit)

(Betampung ba Tusun Ke-22  minggu nyin ila)

Sekeda ari artikel dalam gempung cherita Nyelai Tang Amat (NTA) tu, udah kala dichelak nyadi bup ti benama Pengabang Ari Panggau Libau; lalu deka  befokus ba senentang pengidup pendiau bansa Dayak di Kalimantan enggau Iban Sarawak tauka bansa Dayak ti bukai di Sarawak. Pechaya tauka enda, bepanggai ba pemacha empu. Engka bala pemacha bisi utai tanya tauka deka ngirum infomasyen enggau gambar ti releven ngagai aku tau giga aku ba lumur WhatsApp tu: 013 8325146  tauka  SMS  0111 401 9115. Kelimpah ari nya, enti bala pemacha bisi tetemuka cherita tauka utai ti nyelai (misteri) di menua kita, pasal Antu tauka Bunsu Petara tauka pasal Tuhan God Almighty, tau mega call aku, puji Tuhan, enti “diizinNya” aku deka datai ba endur kita nya.

See author's posts